c: text/html

text:
Abadepite b’u Buyapani basanze inkunga y’igihugu cyabo ikoreshwa neza biyemeza ko itazahagarara
Abadepite bo mu Buyapani ubwo basuraga ishuri rya Tumba College of Technology (TCT) bishimiye intambwe iri shuri rimaze gutera n’uruhare rwaryo mu iterambere ry’abaturage barituriye.
Ishuri rikuru ry’Ikoranabuhanga riherereye mu karere ka Rulindo, tariki ya 21 Kanama 2014 ubwo ryasurwaga n’itsinda ry’Abadepite baturutse mu Buyapani, baherekejwe na Kazuya Ogawa Ambasaderi w’u Buyapani mu Rwanda, bishimira uburyo inkunga igihugu cyabo gitanga ikoreshwa.
Umwe muri aba badepite, Asahiko Mihara (...)
Abadepite bo mu Buyapani ubwo basuraga ishuri rya Tumba College of Technology (TCT) bishimiye intambwe iri shuri rimaze gutera n’uruhare rwaryo mu iterambere ry’abaturage barituriye.
Ishuri rikuru ry’Ikoranabuhanga riherereye mu karere ka Rulindo, tariki ya 21 Kanama 2014 ubwo ryasurwaga n’itsinda ry’Abadepite baturutse mu Buyapani, baherekejwe na Kazuya Ogawa Ambasaderi w’u Buyapani mu Rwanda, bishimira uburyo inkunga igihugu cyabo gitanga ikoreshwa.
Umwe muri aba badepite, Asahiko Mihara yavuze ko TCT igeze ku rwego rushimishije, ati “Barakora cyane! Ishuri rimaze kugera ku rwego rushimishije. Inkunga tubaha ikoreshwa neza.”
Ambasaderi Kazuya Ogawa yavuze ko igihugu cye kizakomeza gutanga inkunga mu burezi ati “Icyo duteganya gukora n’ugufasha mu kongera amashuri yigisha ibijyanye n’ubumenyingiro mu ikoranabuhanga, kandi tugafasha abarangije kwiga guhanga imirimo. Tuzakomeza gutanga inkunga mu burezi.”
Umuyobozi wa TCT, Eng Gatabazi Pascal yavuze ko iri shuri kuva ryatangira mu 2007, riterwa inkunga na Leta y’u Buyapani, ati “Uyu ni umwe mishinga batera inkunga ukora neza, ku buryo iyo baje mu Rwanda n’iyo baba baje mu zindi gahunda bategura uruzinduko rwo kuza hano. Twabamurikiye ibyo dukora, ariko tubereka n’ibyo twifuza gukora ejo hazaza.”
Gatabazi akomeza avuga aba bashyitsi bishimiye icyo iki kigo kimaze kumarira abanyarwanda bahize ndetse n’abaturage bagituriye.
Yagize ati “Iki kigo gifite uruhare rukomeye mu iterambere ry’igihugu cyacu. Tumaze kwigisha abana barenga ibihumbi bibiri, ushyizemo n’abakora amasomo y’igihe kigufi. Kandi dufite intumbero yo kucyagura kugira ngo kibe kinini. TCT yazanye iterambere muri aka gace, ku bufatanye n’Akarere ka Rulindo tumaze guhugura abaturage 600 mu bijyanye n’ikoranabuhanga nta mafaranga y’ishuri tubaciye.”
Eng Gatabazi yakomeje avuga ko Abayapani babatera inkunga y’ibikoresho, hamwe n’impuguke zifite ubumenyi buhagije zigisha abanyeshuri zikanahugura abarimu.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]

robotstxt: allowed

filter: keep


text:
Gakenke : Imiyoborere myiza ni iha umuturage agaciro-Bosenibamwe Aime
Mu nama yabaye ku itariki ya 06/02/2012 yari igamije gusuzuma aho Akarere ka Gakenke kageze gashyira mu bikorwa imihigo y’uyu mwaka, Guverineri w’Intara y’Amajyarugu yasabye abayobozi batandukanye More...
Abatuye Rulindo barasabwa kurushaho kwiteza imbere muri uku kwezi kw’ imiyoborere myiza
Abaturage b’ akarere ka Rulindo barasabwa kurangwa n’ ibikorwa by’ iterambere muri uku kwezi kw’ imiyoborere myiza, kuko nta wagera ku miyoborere myiza nta terambere rihari. Minisitiri More...


text:
Ijambo rya Perezida Paul Kagame rihora ari rishya
Perezida Paul Kagame mu ngendo agirira hirya no hino ku Isi, Disikuru ze usanga zigizwe n’amagambo adasaza, ku buryo ibyo yavugiye mu Busuwisi mu mujyi wa Zürich, hashize imyaka icumi, n’ubu iyo ukurikiye icyo kiganiro wumva ubutumwa bukubiyemo ari bushya, bwakoreshwa igihe cyose.
Ikiganiro Perezida Kagame yatanze mu Busuwisi muri Mutarama 2003, hashize imyaka 10, iyo ugikurikiranye utangazwa no kumva ko imvugo n’ingiro bye bidahindagurika, bigendera kuri gahunda. Ibi n’ibintu byumvikana cyane (...)
Perezida Paul Kagame mu ngendo agirira hirya no hino ku Isi, Disikuru ze usanga zigizwe n’amagambo adasaza, ku buryo ibyo yavugiye mu Busuwisi mu mujyi wa Zürich, hashize imyaka icumi, n’ubu iyo ukurikiye icyo kiganiro wumva ubutumwa bukubiyemo ari bushya, bwakoreshwa igihe cyose.
Ikiganiro Perezida Kagame yatanze mu Busuwisi muri Mutarama 2003, hashize imyaka 10, iyo ugikurikiranye utangazwa no kumva ko imvugo n’ingiro bye bidahindagurika, bigendera kuri gahunda. Ibi n’ibintu byumvikana cyane iyo wumvise ibiganiro akora ubu n’ibyo yakoze mu myaka yashize, mu kwerekana gahunda y’uko ubuyobozi bwakorana neza n’abanyarwanda, uko imibanire myiza y’Abanyarwanda yagerwaho nyuma y’ibibazo byinshi, birimo intambara na Jenoside byabaye mu Rwanda.
Nk’uko byavuzwe n’abasore baturuka mu gihugu cy’u Burundi, Eric Muhizi utuye muri Suwede na Jobert Barampanze wiga mu Bubiligi, batangaza ko ukurikiye ibiganiro n’imyitwarire bya Perezida Kagame, usanga atakiri Perezida w’u Rwanda gusa kuko n’abandi banyafurika bamwibonamo.
Muri iki kiganiro nise «Kumenya guhitamo» yibanze cyane kuri ibi:
Icyo umuntu yigira amashuri
Perezida Paul Kagame yagize ati «Kwiga bitanga ubumenyi, ukabiheraho ngo ugire ibyo ukemura. Ni na cyo abantu batandukaniraho n’inyamanswa…»
Kuvuga ukuri
Harimo ibntu bibiri:
Kumenya uko kuri
Kugira ubushake bwo kugutwara nk’ukuri
Kumenya guhitamo
«Mu byo byose uvuga menya guhitamo, ukore ibyo wemera kandi umenye kubishyira mu bikorwa. Niba duhisemo kwireba nk’abahutu, Abatutsi cyangwa Abatwa tukaba ari byo duhisemo, bikaba ari byo bidutera ishema. Uko guhitamo n’ibyanyu ubwo n’ingaruka yabyo ntabwo izabahungabanya, nk’uko umuntu ahitamo kwiyahura, ubuzima bwe akabutanga…» Paul Kagame
Ibindi mwabisanga muri zimwe mu ngingo yavuze muri icyo kiganiro cyamaze isaha irenga, ariko aha murasangamo bimwe mu byavuzwe mu minota 20 gusa.
http://www.youtube.com/watch?v=IYSxbMeHopc&feature=youtu.be
Kumenya guhitamo "Paul Kagame"
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gukora siporo si ugutara inyota cyangwa kugabanya amafiriti –Maniraguha
Umutoza w’imikino ngororamubiri Maniraguha Anaclet arashishikariza abantu bose gukora siporo, kuko siporo atari iyo gutara inyota nk’uko benshi babivuga, ko ahubwo ari ingenzi mu buzima bwa buri muntu wese.
Ibi Maniraguha Anaclet uzwi ku izina rya Fils uyobora “Club Muvandimwe”, yabitangarije IGIHE.com aho avuga ko Siporo Abanyarwanda bagenda bayumva kandi bakayiha agaciro kuko kera bakundaga kuvuga ko ari iby’abakire, gutara inyota no kugabanya amafiriti, ariko ubungubu imwumvire igenda (...)
Umutoza w’imikino ngororamubiri Maniraguha Anaclet arashishikariza abantu bose gukora siporo, kuko siporo atari iyo gutara inyota nk’uko benshi babivuga, ko ahubwo ari ingenzi mu buzima bwa buri muntu wese.
Ibi Maniraguha Anaclet uzwi ku izina rya Fils uyobora “Club Muvandimwe”, yabitangarije IGIHE.com aho avuga ko Siporo Abanyarwanda bagenda bayumva kandi bakayiha agaciro kuko kera bakundaga kuvuga ko ari iby’abakire, gutara inyota no kugabanya amafiriti, ariko ubungubu imwumvire igenda ihinduka.
Maniraguha Anaclet ni muntu ki?
Maniraguha Anaclet ni umgabo ufite abana babiri b’abahungu, akaba yarize amashuri abanza kuri EP Kabusunzu, akomereza mu bafurere muri St Joseph aho yigaga ibijyanye n’ubucuruzi aza kubireka ageze mu wa gatanu. Kwiga yanabivangaga no gukora akazi k’ubucuruzi buciriritse, dore ko ari we wireze.
Mu mwaka wa 2004 nibwo yatangiye gukora sport ariko atabikora nk’umwuga, aho yakoraga sport yo kwirukanka yabikoranaga n’abandi akenshi ku Cyumweru. Mu mwaka wa 2006 nibwo yagiye mu gihugu cy’Afurika yepfo agiye gushaka imibereho, agezeyo abona siporo ariyo ifite agaciro aba ariyo yiga mu ishuri ryitwa Belvie South Sport riherereye mu Mujyi wa Cape Town, aho yize Sport Aerobic igihe kingana n’imyaka ibiri.
Mu 2009 nibwo yatangije Club Muvandimwe
Mu mwaka wa 2009 nibwo yagarutse mu Rwanda, atangira gukora siporo nk’umwuga aho yatangiye Club afatanyije n’inshuti ze bajyaga banakorana siporo kuva na kera, iyo Club bayita ’Muvandimwe’, bakajya bakorera kuri Stade Regional i Nyamirambo.
Nyuma gato bavuye aho kuri stade bafata inzu yo gukoreramo ku Kivugiza, uko abantu bagiye biyongera inzu iba ntoya baza kuyireka bafa indi nini iruta iyo iri Nyamirambo inyuma y’ahahoze hakorera muganga Niyinkwaya muri Salle ihari yitwa ’Umubyeyi w’Amahoro’.
Maniraguha na bagenzi be bashatse ibikoresho bya Siporo bigezweho, bongera iminsi bakoreraho siporo kuko batangiye bakora rimwe mu cyumweru nyuma batangira gukora buri munsi. Siporo bakora ni Aerobic bisobanura Siporo ifasha abantu gutakaza ibiro, aho abantu bagendera ku muziki ku buryo ibice byose by’umubiri bikora, bakanagira siporo ya fitness yo bakora bifashishije ibyuma akenshi byo kongera umubiri, hamwe n’ibiro hakabamo n’ibyuma byo kunanura biterwa n’uburyo byakoreshejwe.
Abaza gukora siporo bagenda biyongera
Iyi club ifite abanyamurwango bagera kuri magana abiri (200), mu minsi y’imibyizi hakunda kuba hari abagera ku ijana (100).
Gukora Siporo muri iyi club bisaba kwishyura amafaranga igihumbi ku munsi ariko ukaba ushobora no kwishyura amarangana ibihumbi 10 ku kwezi; ibi bikaba ari mu rwego rwo gushaka amafaranga yo kwishyura aho bakorera bakodesha, ibyuma bakoresha n’ibindi bihakorerwa.
Si siporo gusa ikorerwa muri Club Muvandimwe kuko hari n’ibindi bikorwa ijya ikora harimo nko gutembera ( picnic), ibikorwa byo gufashanya hagati y’abanyamuryango, yaba abafite ubukwe, abagize ibyago, cacahouete, kugirana inama n’ibindi.
Hari n’abaganga
Ku bijyanye no kumenya niba bakorana n’abaganga kugirango hatazagira uhura n’ibibazo, Maniraguha yatangarije IGIHE.com ko muri bo harimo abaganga bakorana, kandi basaba uje gukorana nawe kubanza kujya kwa muganga gukoresha ibizamini ngo barebe ko atarwaye umutima cyangwa umwijimna n’ibindi byatera ikibazo akoze siporo nkeya cyangwa nyinshi.
Bamwe mu bakorera siporo muri Club Muvandimwe
Foto: Kanyamibwa P.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Ibyiringiro Mu Guhazwa N’imana Uko Bukeye
Intangiriro
Iyo twizeye Yesu Kristo nk'Umukiza wacu, duhinduka abana b’Imana, babyawe kandi bakemerwa mu muryango w'Imana. Bityo, duhinduka abagomba kwitabwaho n'Imana nka Data wa twese wo mu ijuru udukunda.
Yohana 1:12-13 "Icyakora abamwemeye bose, bakizera izina rye, yabahaye ubushobozi bwo kuba abana b'Imana. 13 Abo ntibabyawe n'amaraso, cyangwa n'ubushake bw'umubiri, cyangwa n'ubushake bw'umugabo; ahubwo babyawe n'Imana."
Abaroma 8:15-16 "Kuko mutahawe Umwuka w'ububata ubasubiza mu bwoba; ahubwo mwahawe Umwuka ubahindura abana b'Imana, udutakisha tuti: Aba, Data! 16 Umwuka w'Imana ubwe ahamanya n'Umwuka wacu, yuko turi abana b'Imana:
Abagalatiya 3:26 "Mwese muri abana b'Imana, mubiheshejwe no kwizera Kristo Yesu:"
Matayo 7:7-11 "Musabe, muzahabwa: mushake, muzabona: mukomange ku rugi muzakingurirwa. 8 Kuko umuntu wese usaba ahabwa; ushatse abona; n'ukomanga akingurirwa. 9 Mbese muri mwe hari umuntu umwana we yasaba umutsima, akamuha ibuye? 10 cyangwa yamusaba ifi, akamuha inzoka? 11 Ko muri babi, kandi mukaba muzi guha abana banyu ibyiza, none So wo mu ijuru ntazarushaho guha ibyiza ababimusabye?"
Nkuko Imana itunganye, no kutwitaho kwe ni ko gutunganye kandi kwuzuye. Ibikurikira byerekana uburyo bw'ingenzi bw'uko Imana yita ubwayo ku bizera Kristo nk'abana bakundwa bayo. Aya ni amahame y'ingenzi by'umwihariko ku bizera bashya.
Isezerano ry'uko Imana itwitaho
Nk'abana b'Imana, abizera bose bahinduka abitabwaho by'umwihariko n'Imana izi byose, yo, nka Data wo mu ijuru wita mu buryo buturenze kwumva, kuri buri mwana wayo. Isezerano ryo muri 1 Petero 5:7 rituruka mu guhugura kwo mu murongo wa 6 kandi rishobora kwumvikana no gukoreshwa mu bivugwa aha. Reka turebe ibice bitatu by'iri sezerano: Uruhare, inkomoko, n'ukuri.
1 Petero 5:6-7 "Nuko mwicishe bugufi muri munsi y'ukuboko gukomeye kw'Imana, kugira ngo ibashyire hejuru mu gihe gikwiriye. 7 Muyikoreze amaganya yanyu yose kuko yita kuri mwe."
Uruhare cyangwa uguhugura
Isezerano ry'uko Imana itwitaho rituruka mu murongo ubanza uri n'itegeko, "Nuko mwicishe bugufi, muri munsi y'ukuboko gukomeye kw'Imana, kugira ngo ibashyire hejuru mu gihe gikwiriye." Uku ni uguhamagarira ugushaka kwicisha bugufi no kwiyegurira ubushobozi busumba byose n'ubushobora-byose bw'Imana. Mu Kigiriki, inshinga ni itegeko kandi iri mu ijwi ryerekana igikorwa gikorerwa ruhamwa. Aho kuba ngo "mwicishe bugufi" ni "mucishwe bugufi" cyangwa "emera gucishwa bugufi." Ibivugwa muri 1 Petero ni ibyo gutotezwa no kubababazwa ku bw'izina rya Kristo mu gihe turi kuri iyi si. Kubabazwa ni imfashanyigisho Imana ikoresha, nk'itanura ryaka cyane rikoreshwa n'abacura ibyuma, mu gutunganya no gukuza ukwizera kwacu. Ubu ni uburyo bworoheje mu by'uko budutera kubaho tugengwa n'Imana. Ku byerekeye ikigereranyo cyo gucura, reba 1 Petero 1:6-9.
"Ni cyo gituma mwishima, nubwo ahari mukwiriye kumara igihe gito mubabazwa n'ibibagerageza byinshi; 7 kugira ngo kwizera kwanyu kugaragare ko kurusha izahabu igiciro cyinshi, (kandi izahabu, nubwo ishira, igeragereshwa umuriro), kandi kugira ngo kwizera kwanyu kugaragare ko ari uk'ukuri, amaherezo kuzabaheshe ishimwe n'ubwiza n'icyubahiro, ubwo Yesu Kristo azahishurwa. 8 Uwo mumukunda mutaramubona, kandi nubwo none mutamureba muramwizera, ni cyo gituma mwishima ibyishimo byiza bitavugwa, 9 kuko muhabwa agakiza k'ubugingo bwanyu, ni ko ngororano yo kwizera kwanyu."
Ubwirasi bw'umuntu bugaragara neza mu kumaramaza, kubaho uko abyumva atitaye ku Mana. Nk'urugero, iyo umuntu ariho adatotezwa, ashaka gusubira inyuma cyangwa agashaka kwifatira ibintu mu maboko ye aho gushyira ubugingo bwe munsi y'ukuboko gukomeye kw'Imana. Petero adutungira agatoki ku Mwami Yesu nk'urugero rutunganye rwo kwiyegurira no kwicisha bugufi biri muri 1 Petero 2:21-25. Mu itegeko ryo mu mur. wa 6 aduhugurira kwemerera Imana kuducisha bugufi ku bwo kubabazwa ko muri ubu bugingo.
1 Petero 2:21-25 "Kandi ibyo ni byo mwahamagariwe, kuko na Kristo yabababarijwe, akabasigira icyitegererezo, ngo mugere ikirenge mu cye. 22 Nta cyaha yakoze, nta n'uburiganya bwabonetse mu kanwa ke: 23 yaratutswe, ntiyabasubiza; yarababajwe, ntiyabakangisha; ahubwo aritanga yiha Idaca urwa kibera. 24 Ubwe yikoreye ibyaha byacu mu mubiri we, abibambanwa ku giti; kugira ngo dupfe ku byaha, duhereko tubeho ku gukiranuka. Imibyimba ye ni yo yabakijije. 15 Kuko mwari nk'intama zizimiye, ariko none mukaba mwaragarukiye Umwungeri w'ubugingo bwanyu,ni we Murinzi wabwo."
Inkomoko cyangwa urufatiro
Imizi yo kwicisha bugufi munsi y'ukuboko gukomeye kw'Imana iboneka mu magambo "muyikoreze amaganya yanyu yose." Dushobora kubivuga ukundi, "Mwemere gucishwa bugufi ... mu kwikoreza amaganya yanyu yose Umwami." Ibi birushaho kugaragara biturutse mu buryo Ikigiriki giteye aho kuba uko Ikinyarwanda giteye, ariko ubu ni bwo busobanuro. Kwikoreza ibyaha byacu Umwami bihinduka urufatiro n'uburyo bwo kwicisha bugufi kugomba kubaho.
Byongeye kandi, mu Kigiriki, "amaganya yanyu yose" ni: "uko amaganya yanyu yose cyangwa uko ibyanyu byakabaye." Igitekerezo aha si ukwikoreza Umwami wacu buri kibazo, ahubwo tugomba kugera aho dushyira ubugingo bwacu, n'imitwaro yabwo yose, ibiduhangayikisha, ubwoba, tukabishyira mu maboko y’udukunda kandi ushoboye. Aho gufata ibyacu mu maboko yacu, aho kugerageza gukoresha no kuyobora abandi n'ibyacu, tugomba gufata umugambi wo gushyira ubugingo bwacu mu Mana, imigambi yayo n'igihe cyayo. Iyo dukoze ibi by'ukuri, dushobora kwicisha bugufi munsi y'ukuboko gukomeye kw'Imana kugira ngo dukore iby'umugambi usumba byose w'Imana. Iyo ibi bidakozwe, turiyogeza mu kugerageza gukoresha ibyo duhura na byo muri ubu bugingo, cyane cyane iyo turi mu kaga no gutotezwa.
Mu gitabo cya 1 Samueli, Imana yashyizeho Dawidi kuba umwami asimbura Sauli kubera igicumuro cya Sauli (reba 1 Samueli 15-16). Sauli yari umuntu, aho gushyira ubugingo bwe munsi y'ukuboko gukomeye kw'Imana, yakunze gushaka kwifatira ibintu mu biganza bye. Yigiraga umukoresha n'umuyobozi kandi hari byinshi nk'ibi byo mu mico ya Sauli biboneka muri twe. Imana ntiyashakaga ko Dawidi aba nka Sauli, niyo mpamvu yakoresheje Sauli no gutoteza Dawidi kwe kugira ngo ikure kuri Dawidi imico nk'iya Sauli. Inshuro ebyiri zose, Sauli yateye Dawidi icumu ashaka kumwica. Sauli yageragezaga gukora iki? Yashakaga kugerageza gukoresha no kuyobora ibyazaga kumubaho. Yangaga kwemera ubushake bw'Imana. Dawidi we yakoze iki? Ese yafashe icumu na we aritera Sauli? Oya. Yikoreje ibye byose Imana, yeguriye ubuzima bwe ukuboko gukomeye kw'Imana. Yarazibukiye aramuhunga.
1 Samueli 18:10-20 "Bukeye umwuka mubi uva ku Mana, ahanga kuri Sauli cyane, asaragurikira mu kirambi cy'inzu ye; Dawidi aherako acuranga nk'uko asanzwe akora iminsi yose; kandi Sauli yari afite icumu mu ntoke. 11 Sauli aherako atera icumu, yibwira ko yahamya Dawidi rikamushita ku rusika. Dawidi yizibukira kabiri, amuri imbere. 12Nuko Sauli atinya Dawidi, kuko Uwiteka yari kumwe na we, kandi akaba atandukanye na Sauli. 13 Ni cyo cyatumye Sauli amwivanaho, akamugira umutware w'ingabo igihumbi; Dawidi akajya atabarana na zo bagatabarukana. 14 Dawidi akajya yitonda mu byo yakoraga byose; kandi Uwiteka yari kumwe na we. 15 Nuko Sauli abonye ko Dawidi akiranuka rwose mu byo akora, aramutinya. 16 Ariko Abisraeli n'Abayuda bose bakundaga Dawidi, kuko yajyaga atabarana na bo, bagatabarukana. 17 Bukeye Sauli abwira Dawidi ati: Nguyu umukobwa wanjye mukuru Merabu, nzamugushyingira; ariko rero ujye imbere y’intwari, urwane intambara z'Uwiteka; kuko Sauli yibwiraga ati: ye kuzangwaho, ahubwo azagwe ku Bafilisitia. 18 Ariko Dawidi abwira Sauli ati, nkanjye kuba umukwe w'Umwami ndi nde? Kandi ubugingo bwanjye ni iki, cyangwa inzu ya Data mu Bisraeli? 19 Ariko igihe gisohoye Merabu mwene Sauli yari akwiriye gushyingirwa Dawidi, bamushyingira Adurieli Umumeholati, aramurongora. 20 Hanyuma Mikali umukobwa wa Sauli abenguka Dawidi; abibwira Sauli, arabyishimira."
Impamvu cyangwa ibisobanuro
Impamvu tugomba kwegurira cyangwa kwikoreza Umwami ibyacu iboneka muri aya magambo, "kuko yita kuri mwe." Mu Kigiriki handitswe ngo, "kuko kuri we ni ibye kubitaho." Ibi bivuga ko njye na we atwitaho. Turi ab'igiciro cyinshi imbere y'Imana. Kuki tugomba kwiganyira niba Imana itwitaho? Kutiringira ukurinda kw'Imana ni uburyo bwo kwiyogeza. Ni nk'aho twaba twiyitaho kurusha Imana ndetse dushobora no gukora ibyo Imana izakora; ntidushake kuyiringira n'ubugingo bwacu. Niba Imana idukorera ibishoboka byose mu kuba itarimanye Umwana wayo, ni gute itazarushaho kutwitaho nk'abana yicunguriye?
Abaroma 8:32 "Mbese ubwo itimanye Umwana wayo, ikamutanga ku bwacu twese, izabura ite kumuduhana n'ibindi byose?"
Abaroma 5:8-11 "Ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha. 9 Nkanswe none, ubwo tumaze gutsindishirizwa n'amaraso ye, ntituzarushaho gukizwa umujinya w'Imana na we? 10 Ubwo twunzwe n'Imana ku bw'urupfu rw'Umwana wayo wadupfiriye tukiri abanzi bayo, ntituzarushaho gukizwa ku bw'ubugingo bwe? 11 Ariko si ibyo byonyine, ahubwo twishimira Imana ku bw'Umwami wacu Yesu Kristo ukiduhesha kwuzura na yo na bugingo n'ubu."
Isezerano ry’Imana mu kutumara ubukene
Ubwo Imana yita kuri buri wese muri twe nk'abana yicunguriye, intumwa Pawulo aduhamiriza ko uku kutwitaho kugera no ku byo dukenera bya buri munsi (ariko si ibyo turarikira). Intumwa Pawulo yaranditse ati "Kandi Imana yanjye izabamara ubukene bwanyu bwose, nk'uko ubutunzi bw'ubwiza bwayo buri muri Kristo Yesu" (Abafilipi 4:19). Iri ni isezerano ryakozwe bitewe n'inkunga y'amafaranga Abafilipi boherereje Pawulo mu kumufasha mu murimo we. Yabiringije ko gutanga kwabo kutazababera kubura. Imana yagombaga kubamara ubukene, kandi impamvu yabyo ntiyari ikindi uretse, "ubutunzi bw'ubwiza bwayo buri muri Kristo Yesu." Ndibuka na none Abaroma 8:32.
Umwami Yesu yatanze impuguro zo kutagira amaganya ku byerekeye ibyo dukena buri munsi. Yibanze ku buryo Imana ubwayo yita ku byo dukenera by'ibanze nk'uko biri muri Matayo 6:25-34. Inshuro eshatu aratubwira ati "ntimwiganyire" (6:25-31, 34). Inshuro eshanu abaza ibibazo bigamije kwerekana ko kwiganyira kutagira umumaro.
Matayo 6:25-34 "Ni cyo gitumye mbabwira nti, ntimukiganyire ngo mutekereze ubugingo muti, tuzarya iki? Cyangwa muti, tuzanywa iki? Ntimwiganyire ngo mutekereze iby'umubiri wanyu ngo, tuzambara iki? Mbese ubugingo ntiburuta ibyo kurya, umubiri nturuta imyambaro? 26 Nimurebe ibiguruka mu kirere, ntibibiba, ntibisarura, ntibihunika mu bigega, kandi So wo mu ijuru arabigaburira na byo. Mwebwe ntimubiruta cyane? 27 Ni nde muri mwe wiganyira wabasha kwiyunguraho umukono umwe? 28 None se, ikibaganyisha imyambaro ni iki? Mutekereze uburabyo bwo mu gasozi, uko bumera; ntibugira umurimo, ntibuboha imyenda; 29 kandi ndababwira yuko Salomo mu bwiza bwose atarimbaga nk'akarabyo kamwe ko muri ubu. 30 Ariko Imana, ubwo yambika ubwatsi bwo mu gasozi ityo, buriho none, ejo bakabujugunya mu muriro, ntizarushaho kubambika, mwa bafite kwizera guke mwe? 31 Nuko ntimukiganyira mugira ngo, tuzarya iki? Cyangwa ngo tuzanywa iki? Cyangwa ngo tuzambara iki? 32 Kuko ibyo byose abapagani babishaka: kandi So wo mu ijuru azi ko mubikwiriye byose. 33 Ahubwo mubanze mushake ubwami bw'Imana no gukiranuka kwayo, ni bwo ibyo byose muzabyongerwa. 34 Ntimukiganyire mutekereza iby'ejo, kuko ab'ejo baziganyira iby'ejo. Umunsi wose ukwiranye n'ibibi byawo."
Kuki kwiganyira kutagira umumaro? Nta mumaro kugira kuko bigaragara nk'ibitagira umumaro imbere y'urukundo rukenura rw'Imana no kumenya ibyo dukennye kwayo (reba 6:25, 26, 27 28, 30). Atwigisha ko kwiganyira ari imbuto zo kuba abantu "bafite kwizera guke." Kwiganyira ni imbuto zo kutagaragaza muri twe kutwitaho Imana igomba kutugirira nk'abantu bayo kubera ko igaragariza uko kutwitaho gutangaje inyoni zo mu kirere n'uburabyo bwo mu gasozi. Hanyuma, yerekana ko bitewe n'urukundo rukenura rw'Imana n'ububi bw'igihe gito bw'iyi si, icyo dukwiriye kwitaho kurusha ibindi ni iby'Umwuka (6:33-34).
Isezerano ryo kuduhaza kubw'amasengesho
Nk'abagize umuryango w'Imana, abizera bose bashobora kwegera Imana nka Data wa twese uri mu ijuru ku bw'Umutambyi Mukuru ukomeye wabo, Umwami Yesu Kristo. Kubera ko Imana izi ibyo dukennye mbere y'uko dusaba (Matayo 6:32), kandi ikaba itwitaho nk'inshuti, tugomba kubw'ibyo kuzana ibyo dukeneye hamwe n'iby'abandi imbere y'intebe y'imbabazi y'Imana mu masengesho.
Abaheburayo 4:16 "Nuko rero, twegere intebe y'ubuntu tudatinya, kugira ngo tubabarirwe tubone ubuntu bwo kudutabara mu gihe gikwiriye."
1 Petero 5:7 "Muyikoreze amaganya yanyu yose, kuko yita kuri mwe."
Matayo 7:7-11 "Musabe, muzahabwa: mushake, muzabona: mukomange ku rugi muzakingurirwa. 8 Kuko umuntu wese usaba ahabwa; ushatse abona; n'ukomanga akingurirwa. 9 Mbese muri mwe hari umuntu umwana we yasaba umutsima, akamuha ibuye? 10 cyangwa yamusaba ifi, akamuha inzoka? 11 Ko muri babi, kandi mukaba muzi guha abana banyu ibyiza, none So wo mu ijuru ntazarushaho guha ibyiza ababimusabye?"
1 Yohana 5:14-15 "Kandi iki ni cyo kidutera gutinyuka imbere ye, ni uko atwumva, iyo dusabye ikintu nk'uko ashaka: 15 kandi ubwo tuzi ko yumva icyo dusabye cyose, tuzi n'uko duhawe ibyo tumusabye."
Abafilipi 4:6-8 "Ntimukagire icyo mwiganyira, ahubwo ibyo mushaka byose bimenywe n'Imana, mubisabiye, mubyingingiye, mushima. 7 Nuko amahoro y'Imana, ahebuje rwose ay'umuntu yamenya, azarindira imitima yanyu n'ibyo mwibwira muri Kristo Yesu. 8 Ibisigaye bene Data, iby'ukuri byose, ibyo kwubahwa byose, ibiboneye byose, iby'igikundiro byose, n'ibishimwa byose, ni haba hariho ingeso nziza, kandi hakabaho ishimwe, abe ari byo mwibwira."
Niba Imana ituzi kandi ikatwitaho, kuki tugomba gusenga? Kuko Imana yahisemo gukorera mu bugingo bwacu binyuze mu masengesho. Muri Yakobo 5:16 hatubwira ko gusenga k'umukiranutsi kugira umumaro mwinshi iyo asenganye umwete. Gusenga ni uburyo bwo kugirana ubumwe n'Imana n'igihamya cyo kwizera cyangwa cyo kuyoborwa n'Umwuka. Ni uburyo na none bwo kwerekeza imitima yacu ku Mwami, ku mugambi we, no ku gukenura kwe.
Inyinshi muri Zaburi ni amaganya cyangwa Zaburi zo gusaba. Muri zo, dusanga akenshi ko zitangira zerekana akaga, rimwe na rimwe ndetse ni umutima wihebye cyangwa wigunze ku bw'ibibazo uwazanditse yabaga afite. Mu buryo bwo gusenga Imana bw'umunyezaburi ariko, nk'uko azana imitwaro ye ku Mwami, yerekeza amaso ye ku Mana ayibutsa amahame yayo, n'amasezerano yayo. Uko akora ibi ni ko arushaho gusobanukirwa. Zaburi ikarangira n'umutima w'ibyiringiro by'ibyo ategereje n'ibyishimo mu Mwami. Imana ntiragahinduka, ariko umunyezaburi yahinduwe mu masengesho (reba Zaburi 3:1-8; 5:1-12; 6:1-10; 7:10, 13). Iyo imitima yacu ishaka Imana by'ukuri, amasengesho aba uburyo Imana ishobora kuduhinduramo no kutubumbira mu gushaka kwayo.
Amasengesho ni igihe cyo kwihana ibyaha, gushimira Imana no kuyimenyesha ibyo dukeneye mu buryo busobanutse bwo gusaba. Ariko icyo dukeneye kurusha ibindi ni uguhindurwa tugasa n'Umwana w'Imana, Umwami Yesu. Umwana adusezeranya ko Imana, nk'Imana Data, itazaduha ibuye nituyisaba umutsima cyangwa inzoka nituyisaba ifi. Mu rukundo rutunganye n'ubwenge byayo, izi gutanga ibyiza kurusha ibindi. Ariko tugomba gusobanukirwa ko ibyo dukeka ko ari umutsima cyangwa ifi, bishobora kuba mu by'ukuri ibuye cyangwa inzoka. Iyi ni yo mpamvu akenshi Imana idusubiza ngo yego ku byo dusaba, ni na yo mpamvu amasengesho yacu agomba kuba ubushake bw'Imana.
Matayo 7:9-11 "Mbese muri mwe hari umuntu umwana we yasaba umutsima, akamuha ibuye? 10 cyangwa yamusaba ifi, akamuha inzoka? 11 Ko muri babi, kandi mukaba muzi guha abana banyu ibyiza, none So wo mu ijuru ntazarushaho guha ibyiza ababimusabye?"
Yakobo 4:3 "Murasaba, ntimuhabwe, kuko musaba nabi, mushaka kubyayisha irari ryanyu ribi."
Ibi bisaba igihe kandi ni yo mpamvu ahari Imana itanga uburyo butatu bwo gusaba ari bwo gusaba, gushaka, no gukomanga nkuko tubiubona muri Matayo 7:7-8.
"Musabe, muzahabwa: mushake, muzabona: mukomange ku rugi muzakingurirwa. 8 Kuko umuntu wese usaba ahabwa; ushatse abona; n'ukomanga akingurirwa."
Amasengesho si ugusaba gusa, ahubwo ni ugushaka kuyoborwa n'ubushake bw'Imana, no kuyitegereza nk'uko umuntu akomanga agategereza ku muryango ko hagira uwumva agakingura umuryango. Mukomeze gusaba, mwihangane, kandi musabe ibiri mu bushake bw'Imana. Mbese ibyo nsaba ni byo byiza kurusha ibindi koko nk'uko umugambi n'ubwenge by'Imana biri?
Inzitizi ku masengesho
Urutonde rukurikira ni urw'ibintu bizitira amasengesho mu bugingo bwacu:
(1) Kutagenza uko Umwuka Wera ashaka.
Yohana 4:22-23 "Dore, mwebweho musenga icyo mutazi, ariko twebwe dusenga icyo tuzi, kuko agakiza kava mu Bayuda. 23 Ariko igihe kiraje ndetse kirasohoye, ubwo abasenga by'ukuri basengera Data mu Mwuka no mu kuri: kuko Data ashaka ko bene abo ari bo bamusenga."
Yuda 20 "Ariko mwebweho, bakundwa, mwiyubake ku byo kwizera byera cyane, musengere mu Mwuka Wera."
Abefeso 6:18 "Mushengeshe Umwuka iteka mu buryo bwose bwo gusenga no kwinginga: kandi ku bw'ibyo mugumye rwose kuba maso, musabira abera bose."
Zaburi 66:18 "Iyaba naribwiraga ibyo gukiranirwa mu mutima wanjye, Uwiteka ntaba anyumviye."
Abefeso 4:30 "Kandi ntimuteze agahinda Umwuka Wera w'Imana wabashyiriweho kuba ikimenyetso, kugeza ku munsi wo gucungurwa."
1 Yohana 1:9 "Ariko ni twatura ibyaha byacu , ni yo yo kwizerwa kandi ikiranukira kutubabarira ibyaha byacu, no kutwezaho gukiranirwa kose."
(2) Kutagenza uko Ijambo ry'Imana Rishaka (reba na Zaburi 119).
Imigani 28:9 "Uwiziba amatwi ngo atumva amategeko, gusenga kwe na ko ni ikizira."
Yohana 15:7 "Nimuguma muri jye, amagambo yanjye akaguma muri mwe, musabe icyo mushaka cyose, muzagihabwa."
(3) Kudasengana Ukwizera.
Matayo 21:22 "Kandi ibyo muzasaba mwizeye, muzabihabwa byose."
1 Yohana 5:14-15 "Kandi iki ni cyo kidutera gutinyuka imbere ye, ni uko atwumva, iyo dusabye ikintu nk'uko ashaka: 15 kandi ubwo tuzi ko yumva icyo dusabye cyose, tuzi n'uko duhawe ibyo tumusabye."
Yakobo 1:5-7 "Ariko niba hariho umuntu muri mwe ubuze ubwenge, abusabe Imana, iha abantu bose itimana, itishama, kandi azabuhabwa. 6 Ariko rero, asabe yizeye, ari nta cyo ashidikanya: kuko ushidikanya ameze nk'umuraba wo mu nyanja, ujyanwa n'umuyaga, ushushubikanywa. 7 Umeze atyo ye kwibwira ko azagira icyo ahabwa n'Umwami Imana,"
Abaheburayo 11:6 "Ariko utizera ntibishoboka ko ayinezeza: kuko uwegera Imana akwiriye kwizera yuko iriho, ikagororera abayishaka."
(4) Kudasaba kubera kuba nyamwigendaho.
Yakobo 4:2 "Murararikira, ariko nta cyo mubona: murica, kandi mugira ishyari, ariko ntimushobora kunguka,: muratabara, mukarwana; nyamara ntimuhabwa, kuko mudasaba:"
(5) Kudasabana impamvu z'ukuri, nta kwita ku bushake bw'Imana.
Yakobo 4:3 "Murasaba, ntimuhabwe, kuko musaba nabi, mushaka kubyayisha irari ryanyu ribi."
Yakobo 4:15 "Ahubwo ibyo mwari mukwiriye kuvuga ni ibi, ngo: Umwami Imana nibishaka, tuzarama, kandi tuzakora dutya na dutya."
1 Abakorinto 4:19 "Nyamara nzaza vuba, Umwami nabishaka: kandi sinzamenya amagambo y'abo bishyashyarika gusa, ahubwo nzamenya imbaraga zabo:"
Matayo 6:10 "Ubwami bwawe buze, ibyo ushaka bibeho mu isi, nk'uko biba mu ijuru;"
Matayo 26:42 "Yongera kugenda ubwa kabiri, arasenga ati: Data, niba bidashoboka ko iki kindenga, ngo kereka nkinywereyeho, ibyo ushaka abe ari byo biba."
(6) Kutihangana, kunanizwa n'ibirushya.
Luka 18:1 "Abacira umugani wo kubigisha ko bakwiriye gusenga iteka ntibarambirwe;"
1 Samueli 27:1-3 "Hanyuma Dawidi yibwira mu mutima we, ati: nta kibuza, hariho umunsi Sauli azanyica; nta nama iruta ko nshikira mu gihugu cy'Abafilisitia, byatuma Sauli arambirwa kongera kunshakira ku nkiko z'Israeli zose; uko ni ko nzamucika nkamukira. 2 Dawidi aherako ahagurukana n'abantu be maganatandatu bari kumwe, barambuka bajya kwa Akishi mwene Maoki, umwami w'i Gati. 3 Dawidi n'abantu be baturana na Akishi i Gati, umuntu wese n'abo murugo rwe; Dawidi na we n'abagore be bombi, Ahinoamu Umunyayezereli, n' abigaili w'i Karumeli, wari mu ka Nabali."
Yesaya 40:31 "Ariko abategereza Uwiteka, bazasubizwamo intege nshya, bazatumbagira mu kirere bagurukishe amababa nk'ibisiga: baziruka, be kunanirwa, bazagenda be gucogora."
(7) Kutabana neza n'abandi, umutima utababarira.
Mariko 11:25-26 "Kandi nimuhagarara musenga, hakaba hari umuntu wabagiriye nabi, mumubabarire kugira ngo So wo mu ijuru na we abababarire ibyaha byanyu; 26 ariko nimutababarira abandi, na So wo mu ijuru na we ntazabababarira ibyaha byanyu."
(8) Gusengana ubwirasi, gusenga ngo utangaze abantu.
Matayo 6:5-8 "Nimusenga, ntimukamere nk'indyarya, kuko bakunda gusenga bahagaze mu masinagogi no mu nzira, ngo abantu babarebe: ndababwira ukuri yuko bamaze kugorerwa ingororano zabo. 6 Wehoho nusenga, ujye winjira mu nzu, ubanze ukinge urugi, uhereko usenge So mwihereranye: nuko So ureba ibyiherereye azakugororera. 7 Namwe nimusenga, ntimukavuge amagambo muyasubiramo hato na hato, nk'uko abapagani bagira: bibwira ko kuvuga amagambo menshi ari byo bituma bumvirwa. 8 Nuko ntimugase na bo, kuko So azi ibyo mukennye, mutaramusaba."
(9) Umuhati n’imihango ya kidini.
Matayo 6:7 "Namwe ni musenga, ntimukavuge amagambo muyasubiramo hato na hato nk'uko abapagani bagira: bibwira ko kuvuga amagambo menshi ari byo bituma bumvirwa."
1 Abami 18:26-29 "Nuko bazana imfizi bahawe, barayibaga, maze batakambira izina rya Baali, uhereye mu gitondo ukageza ku manywa y'ihangu, bavuga bati: nyamuna Baali twumvire. Ariko ntihagira ijwi ryumvikana cyangwa ubasubiza n'umwe. Basimbukira hirya no hino ku gicaniro bubatse. 27 Bagejeje ku manywa y'ihangu, Eliya arabashinyagurira, ati: erega nimutere hejuru; kuko ari imana. Yenda ubu iriyumvira, cyangwa hari aho igannye, cyangwa se yazindutse, cyangwa irasinziriye, ikwiriye gukangurwa. 28 Barongera batera hejuru, bikebesha ibyuma n'intambi nk'uko basanzwe babigenza, kugeza aho amaraso yabereye imyishori kuri bo. 29 Maze ku gicamunsi barakotsora, bageza igihe cyo gutamba igitambo cya nimugoroba; ariko ntihagira ijwi ryumvikana cyangwa usubiza cyangwa wabitaho n'umwe."
(10) Ukutumvikana mu rugo.
1 Petero 3:7 "Namwe bagabo ni uko; mubane n'abagore banyu, mwerekana ubwenge mu byo mubagirira, kuko bameze nk'inzabya zidahwanije na mwe gukomera: kandi mububahe, nk'abaraganwa na mwe ubuntu bw'ubugingo, kugira ngo amasengesho yanyu ye kugira inkomyi."
Umusozo
Mu myaka cumi ya nyuma yo kubaho kwa George McCluskey yagize umutwaro ukomeye w'abana be nuko buri munsi akamara isaha kuva saa tanu kugeza saa sita abasengera. Si bo yasengeye gusa, ahubwo n'abuzukuru n'abuzukuruza bari bataravuka. Yabasabiye ko bazamenya Imana y'ukuri binyuze mu Mwana wayo, nuko ashyira ubugingo bwabo mu murimo wayo. Mu bisekuru bine byakurikiyeho, buri mwana yabaye umukozi w'Imana cyangwa akarongorwa n'umukozi w'Imana; uretse umwe. Uwo umwe na we ni umuntu uzwi cyane uyu munsi wa none, Dr. James Dobson. Abigeze kwumva George McCluskey ni bake, ariko kubera we ubugingo bw'ibisekuruza byamukurikiye bwabonye imigisha idashidikanywaho.
Related Topics: Basics for Christians


text:
Igisubizo: Hari ibitekerezo byinshi bipfuye bivuga ku bintu biranga Umwuka Wera. Bamwe bafata Umwuka Wera nk’imbaraga z’umwuka. Abandi bafata Umwuka Wera nk’imbaraga zidasanzwe Imana igenera abigishwa ba Kristo. Bibiliya ivuga iki ku byerekeye ibiranga Umwuka Wera? Ikintu cyonyine Bibiliya ivuga n’uko Umwuka Wera ari Imana. Ikindi Bibiliya itubwira n’uko Umwuka Wera nawe ari Imana, ukaba n’ikiremwa gifite ubwenge, amarangamutima, n’ubushobozi.
Kuba Umwuka Wera ari Imana, bigaragazwa n’Ibyanditswe Byera, harimo Ibyakozwe n’Intumwa 5:3-4. Muri uyu murongo, Petero ahinyuza Ananiya amubaza impamvu yabeshye Umwuka Wera kandi anamumenyesha ko atabeshye “abantu gusa ahubwo ko yabeshye n’Imana.” Birumvikana ko kubeshya Umwuka Wera ari ukubeshya Imana. Kandi tugomba kumenya ko Umwuka Wera ari Imana kubera ko Ufite ibiranga Imana. Urugero: ububasha bw’Imana bwo kubera hose icyarimwe, bugaragazwa muri Zaburi 139:7-8, “Ndahungira Umwuka wawe he? Ndahungira mu maso hawe he? Nazamuka nkajya mu ijuru uri yo; Nasasa uburiri bwanjye ikuzimu uri yo.” Ndetse no mu 1 Abakorinto 2:10-11, dusangamo ibiranga ububasha bw’Umwuka Wera bwo kumenya byose. “Ariko Imana yabiduhishurije Umwuka wayo, kuko Umwuka arondora byose ndetse n’amayoberane y’Imana. Mbese mu bantu ni nde wamenya ibyo undi atekereza, keretse Umwuka wa wa wundi umurimo? N’iby’Imana ni ko biri, ntawabimenya keretse Umwuka wayo.”
Tugomba kumenya ko Umwuka Wera, mu by’ukuri, nawo ari Imana, kuko afite ubwenge, amarangamutima, n’ubushobozi. Umwuka Wera aratekereza kandi akanamenya ibintu (1 Abakorinto 2:10). Umwuka Wera ashobora kugira agahinda (Abefeso 4:30). Umwuka aradusabira (Abaroma 8:26-27). Afata ibyemezo uko ashaka (1 Abakorinto 12:7-11). Umwuka Wera ni Imana, Imana ya gatatu mu Butatu Bwera. Nkuko Imana ibigenza, Umwuka Wera ashobora, mu by’ukuri, gukora umurimo we nk’Umufasha n’Umujyanana, nkuko Yesu yabasezeranije ko ari cyo azakora (Yohana 14:16, 26, 15:26).
Ikibazo: Umwuka Wera ni iki?
Igisubizo: Hari ibitekerezo byinshi bipfuye bivuga ku bintu biranga Umwuka Wera. Bamwe bafata Umwuka Wera nk’imbaraga z’umwuka. Abandi bafata Umwuka Wera nk’imbaraga zidasanzwe Imana igenera abigishwa ba Kristo. Bibiliya ivuga iki ku byerekeye ibiranga Umwuka Wera? Ikintu cyonyine Bibiliya ivuga n’uko Umwuka Wera ari Imana. Ikindi Bibiliya itubwira n’uko Umwuka Wera nawe ari Imana, ukaba n’ikiremwa gifite ubwenge, amarangamutima, n’ubushobozi.


text:
Abana 500 bivurije kanseri ku bitaro bya Butaro kuva mu 2012
Umukozi w’Ikigo cy’Igihugu cy’Ubuzima (RBC) ushinzwe kurwanya indwara za kanseri, Hagenimana Marc, yatangaje ko kuva mu 2012, abana bagera kuri 500 ari bo bamaze kwivuriza indwara za kanseri ku bitaro bya Butaro bifite umwihariko wo kuzivura.
Yabitangaje kuri uyu wa Gatandatu mu gikorwa cyo gusobanurira abaturage bo mu Murenge wa Nyarugunga mu Karere ka Kicukiro ibijyanye na kanseri zifata abana cyabanjirije ukwezi kwahariwe kuzirwanya kwa Nzeli.
Yagaragaje kugeza ubu nta mibare ifatika bafite igaragaza uko kanseri z’abana zihagaze mu Rwanda bitewe n’uko Abanyarwanda batarazisobanukirwa dore ko ngo hari n’abazitiranya n’amarozi bajya kuzivuriza mu bapfumu n’abavuzi ba gakondo.
Ariko ngo ababashije kugera ku bitaro bya Butaro bifite ubushobozi bwo kuzivura, kuva mu 2012 kugeza ubu babarirwa muri 500, nubwo hashobora kuba hari n’abandi benshi batabigannye cyangwa abo zahitanye batamenyekanye.
Yagize ati “Indwara za kanseri ni indwara zitazwi cyane mu bihugu bikiri mu nzira y’amajyambere harimo n’u Rwanda, kuzirwanya byatangiriye mu bihugu byateye imbere nka Leta Zunze Ubumwe za Amerika n’ibindi, aho usanga izi ndwara zizwi kuva cyera.”
Hagenimana yavuze ko kugeza hataramenyekana impamvu ifatika itera kanseri z’abana, gusa ngo ubushakashatsi butandukanye bwerekana ko hari ibintu bishobora kuzitera.
Birimo ibikomoka ku ruhererekane rwo mu miryango (hérédité),gukoresha itabi n’ibiyobyabwenge no kunyura mu byuma nka scanner (ibi bikoreshwa n’inzego z’umutekano) kenshi ku mugore utwite
Kanseri z’abana zikunze kuboneka mu Rwanda n’ibimenyetso byazo
RBC igaragaza ko kanseri z’abana zikunze kugaragara mu Rwanda zirimo kanseri y’impyiko (Wilm’s Tumor), aho ibimenyetso byayo birimo kubyimba inda uruhande rumwe cyangwa zombi mu gihe impyiko zose zafashwe, kunyara amaraso, kunanirawa cyane no kunanuka cyane.
Kanseri zo mu maraso (Leukemia), zigaragazwa n’ibimenyetso birimo kubyimba inturugunyu ahantu henshi nko mu maha, mu mayasha no mu ijosi, kubura amaraso, kugira umuriro cyane udakangwa n’imiti isanzwe yo kwa muganga, kuva imyuna cyane cyangwa kuvira mu ruhu, gucika intege no kunanuka cyane .
Izindi ni kanseri ifata ijosi (Burkitt’s lymphoma), igira ibimenyetso birimo kubyimba amajigo, kugira umuriro,kunanirwa cyane no kugira isesemi, ndetse na kanseri ifata inturugunyu ( Hodgkins’Lymphoma), igaragazwa n’ibimenyetso birimo kubyimba inturugunyu ahantu henshi cyane harimo mu maha no mu ijosi, kugira umuriro no kuva imyuna cyane, kugira ibyuya bidasanzwe n’isesemi.
Kwirinda izi kanseri biragoye kuko inyinshi zizana, gusa ngo kwirinda inzoga, itabi cyangwa indi miti itanditswe na muganga mu gihe umubyeyi atwite bishobora kugabanya zimwe muri zo.
Hagenimana yakanguriye abantu bose kwihutira kwa muganga mu gihe babonye ibyo bimenyetso kuko kanseri izo kanseri zivurwa zigakira. Uko umunti atinda kujyanwa kwa muganga niko kanseri ikomeza gukura ikaba yanamuhitana.
Mu bukangurambaga bwahariwe kurwanya indwara za kanseri zifata abana mu Rwanda, hateganyijwe ibikorwa bitandukanye bigamije kuzamura ubumenyi bw’abantu ku kibazo cya kanseri.
I&M Bank yiyemeje gutera inkunga ubu bukangurambaga itanga ibikoresho bitandukanye hamwe n’amafaranga.
Umukozi wayo Petero Kigame, yabwiye itangazamakuru ko nka I&M Bank bafashe icyo cyemezo kubera ko nubwo bacuruza amafaranga ishingiro ryayo ari abantu bazima.
Ati “Abana bato ni bo twibandaho cyane kugira ngo bazakure neza bavamo n’abakozi bacu. Ni yo mpamvu dufatanya n’ibigo bitandukanye tukaba abaterankunga."
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Rwanda : Ba nyir’utubari bitegure kujya birengera umutekano w’abakira babo
Umukuru wa polisi y’u Rwanda mu Ntara y’Iburasirazuba arahamagarira abacuruza inzoga mu tubari muri iyo Ntara gutangira kujya bagenzura ibibera mu tubari twabo kandi bakazirengera ingaruka z’ibibera More...
Nyagatare: Ubuyobozi bwahagurukiye abajya mu tubari mu masaha y’akazi
Nyuma y’uko inzego z’umutekano ngo zisangiye ibyinshi mu byaha bikorerwa mu Karere ka Nyagatare bikomoka ku biyobyabwenge n’ubusinzi, ubuyobozi bw’Akarere ka Nyagatare bufatanyije n’inzego More...


text:
Abajya gusengera ku musozi wa Kanyarira basubijwe
Abantu batandukanye bajya gusengera ku musozi wa Kanyarira batangaza ko banejejejwe no kuba barubakiwe ikiraro kibafasha kugera kuri uwo musozi.
Uwo musozi uherereye mu Karere ka Ruhango. Mbere yo kuwugeraho ubanza kwambuka umugenzi witwa Nyakogo uwutandukanya n’undi musozi witwa Kizabonwa wo mu Karere ka Muhanga.
Nta kiraro cyabaga kuri uwo mugezi kuko icyari gisanzweho cyatwawe n’amazi. Ibyo byatumaga bamwe mu bawambukaga bajya gusengera ku musozi wa Kanyarira bagwagamo bagakomereka cyangwa bagapfa. Mu mwaka wa 2015 abantu batatu baguyemo barapfa.
Kuba harubatsweho ikiraro gikomeye, kigizwe n’ibyuma, bizafasha abantu bajya kuhasengera ngo bakemurirwe ibibazo; nkuko umwe muri bo utashatse kwivuga izina abisobanura.
Agira ati “Abakecuru bajyaga babura uko bambuka mu mugezi n’abana ndetse n’abaza gusenga ubu babonye ibisubizo.”
Icyo kiraro ntikizafasha gusa abajya gusengera ku musozi wa Kanyarira,kizafasha n’abandi baturiye umugezi wa Nyakogo.
Abahaturiye bahamya ko wajyaga wuzura kubera imvura, ugatuma abana babo babura uko bajya kwiga,banagiyeyo bakaba bararayo babuze aho banyura.
Kubera uburyo abajyaga gusengera ku musozi wa Kanyarira bahuraga n’ingorane ku mugezi wa Nyakogo, ubuyobozi bw’Intara y’Amajyepfo bwari bwarafashe umwanzuro wo kubuza abakirisitu gusubira kuhasengera.
Ariko Uturere twa Ruhango na Muhanga twiyemeza gushaka umuti utabangamiye abaje kuhasengera, twiyemeza kuhubaka icyo kiraro.
Kayiranga Innocent, umuyobozi wungirije w’Akarere ka Muhanga ushinzwe iterambere ry’ubukungu, avuga ko bahisemo kubaka icyo kiraro kugira ngo abaturage babashe kugira ubuzima bwiza.
Izabiriza Jeanne, umunyamabanga nshingwabikorwa w’Intara y’Amajyepfo asaba abajya gusengera ku musozi wa Kanyarira, gukoresha icyo kiraro kugira ngo birinde impanuka zo kugwa muri Nyakogo.
Agira ati “Imyemerere y’abaza gusengera hano igomba kujyana no kubungabunga ubuzima bwabo, basenge ariko banyure hano kugira ngo birinde amayira mabi yabashyira mu kaga.”
Ikiraro cya Kanyarira kireshya na metero 48,gifite ubushobozi bwo kwikorera toni 15,cyubatswe ku nkunga y’umuryango utegamiye kuri Leta witwa “Bridge To Prosperty”. Cyuzuye gitwaye Miliyoni 30 z’amafaranga y’u Rwanda.
Ibitekerezo ( 7 )
Imana ibahe umugisha rwose abirebe ko mwafashije abantu bifuzaga kujya kuwomusozi ndeste nabahatuye nabo babonye uburyo
Imana ibahe umugisha rwose abirebe ko mwafashije abantu bifuzaga kujya kuwomusozi ndeste nabahatuye nabo babonye uburyo
ndabashimiye igikorwa cyiza mwakoze Imana ibahe imigisha
Imana ihe umugisha abagize igitekerezo cyo kubaka iki kiraro kigezweho, kuko kizafasha benshi. Imana isubiza amasengesho ihabwe icyubahiro.
Ndashimye cyane kiriya gikorwa mwakoze nikiza.
imana ibahe umugishA kumwogushyigikir a ivugabutumwa
imana ibahe umugishA kumwogushyigikir a ivugabutumwa


text:
Bakobwa mwirinde intoki zabahungu zibakorakora zitagira gahunda!
Hari ubwo ujya ubona abana b’abahungu bafite udutoki duhora turyaryata, bashaka iteka gukora ku bakobwa, hari abazi kubikora bitonze, muri buri kiganiro n’umukobwa aba ashaka kumufata k’urutugu, mu mayunguyungu, iteka aba ashaka kubahanagura imyanda hari nabashaka no kubakandakanda mu mugongo, kubakandakanda ku ntugu, kubashimashima mu mutwe, gukanda kanda intoki, hari n’abakobwa njya mbona batagira isoni zo kwicara ku bibero by’abasore, mbega ubupfu bwo kutamenya
imikorerey’umubiri ? N’ibindi bisa bityo, rimwe na rimwe hari ubwo biba nta n’umugambi mubi warimo ariko mwitonde bakobwa kuko imibiri yanyu uko iteye ibyutswa nibyo, buhoro buhoro bizana ingaruka ikomeye kuko umuhungu adakora hamwe gusa ngo arekere aho. Atangira kugukoraho ahoroheje, ariko ejo iyo umwemereye aba ashaka gusingira ahakomeye buke buke, bikazabyara ingaruka zikomeye, uwirinda yirinda kare.
Burya no kugendana iteka n’abahungu mufatanye mu biganza igihe kirekire siko byose ntacyo bivuze, reba nawe iyo umugabo agendana n’umwana yabyaye ari nka nijoro noneho akamufata ikiganza, burya aba amubwiye iki ? biba bisobanuye ngo ngukunda nk’umwana wanjye turi kumwe, ntugire ubwoba ndakurinze. Niko n’ibindi bimeze, burya ashobora gutangira byoroheje ariko umukobwa agasa n’uwumva ko ahari umwitayeho, wifuza kumurinda, iyo rero ari mw’ijoro umuhungu agashaka
no kumwereka ko akomeje nubwo nta jambo yaba avuze, hashobora kuvamo
gusomana, ibindi nawe ubwo urumva ibikurikira. Ejo rero igikurikira nuko ka gasore kajya kwivuga ku bandi, inkuru yuzuyemo kwirarira ikabona abayumva, ngo na wa mukobwa ni kimwe n’abandi ntakigenda.
MWITONDE BAKOBWA
Iyo umuhungu agitangira kugukorakora, mugendana bwa mbere aba yumva yishimye, kandi burya byose abiganira mu giparu n’abandi basore, iyo rero umukobwa yeretse wa muhungu ko nawe yishimira ibyo amukora, kwiyemera kwa ka gasore kurabyimba, nyuma y’iminsi mike umusore atangira kumva asa nkuhaze, impamvu nuko aba akiri muto, muby’ukuri ari ntampamvu yo kwizirika k’umuntu umwe, kuko uwo nubwo ari umusore ariko aba akiri umwana, aba akiri mu gihe cyo gushaka kumenya isi,
ibiyigize , abayituye, abari mu bushakashatsi, ubwo rero ahita abona abandi bakobwa benshi kandi beza, hakaza igitekerezo ngo reka ngerageze n’uriya na bariya ndebe itandukaniro.
Uwo musore mu bwana bwe nta nubwo aba yumva impamvu umukobwa akomeza ibyo barimo abigira ibikomeye, k’umuhungu biba bikiri umukino, ariko umukobwa we abifata nk’ urukundo. Umukobwa nawe ntaba yumva impamvu umuhungu atangiye kumwitwaraho nabi, aba yibaza icyo yakoze kidakwiye, ndetse rimwe na rimwe akiyemeza no gukora ibindi byinshi yibwira ko byagarura umuhungu, ahubwo ntamenye ko ari kumwigizayo byimazeyo kuko yarangije kumurunguruka. Ibyari byatangiye ari ibyishimo k’umukobwa bikarangira ari umubabaro utavugwa.
Kubera iki ? Umuhungu yagize ngo uko afata ibintu niko umukobwa abifata,
n’umukobwa agirango uko afata ibintu niko umuhungu abifata, reka da baratandukanye.
Ese amagambo wumva wa mukobwa afite icyo yagutwara ? Kubera ko abakobwa baremye bakunda kumva ababavugaho ibyiza, utaramenya ubwenge atwarwa n’abamutatse bose, ntamenye ko hari ababimubwira gusa ari ukumurya umutima barangiza bakareba hirya bagaseka. Ukubwira ko agaukunda wese siko biba ari ukuri, ntabwo urukundo rupimirwa ku magambo aryoshye ntihazagire ugushuka. Banza umenye ko uri uwagaciro imbere y’amaso y’Imana, si iby’abantu bavuga bigushitura kuko bashobora no kureshya gusa babeshya, ahubwo nawe ufite uburenganzira
bwo kureba, ukagenzura ukamenya neza uvuga uwo ariwe, cyangwa ukwandikira uwo ariwe, maze ugahitamo, kuko urukundo rutaba ku rurimi ahubwo ruba mu mutima, aha ndabwira abakuze, bageze igihe cyo kurongorwa. Wowe w’umwana, menya ko gutangira ibisa nibyo byagutesha umutwe gusa, kandi ari nta n’intego ifatika y’ubuzima ibirimo, tegereza ikintu cyose cyagenewe igihe cyacyo.
Urugero: Umusore wari ufite mu myaka 18 yabaga kwa mushiki we mukuru, afite umukobwa bakundana bamaranyeigihe kirekire, noneho mushiki we aza kubona uwo mukobwa atakibasura nka mbere, abaza uwo musore impamvu. Umuhungu amubwira ko hari hashize igiye amusaba ko bakorana ibyaha umukobwa yaranze ko noneho yemeye,ko icyo yari amutegerejeho yakibonye.
Ibyo byavugwagwa na mushiki we aganiriza undi mugore, uwo mugore amusubiza mumvugo yatangaje igira ati “N’ubundi umuhungu iyo yamaze kubona ikibero cy’umukobwa, amatsiko yari amufitiye aba ashize nta kindi kiba gisigaye aramwanga. Ibyiza rero ni uko abana b’abakobwa bakwirinda bagategereza abo Imana yabageneye, kuko n’ubundi agapfundikiye gatera amatsiko niko umunyarwanda yavuze.
Pastor Jules Kazura


text:
Rwanda | RUSIZI: ABAFATANYA BIKORWA B’AKARERE BARASABWA KWIHUTISHA IMIHIGO
Abagira uruhare mu iterambere ry’akarere ka Rusizi barakangurirwa gushyira imbaraga mu kwihutisha imihigo akarere kabo yiyemeje imbere ya nyakubahwa Perezida wa Repuburika y’u Rwanda Paul Kagame ibyo bakaba babisabwe n’umuyobozi wungirije ushinzwe ubukungu n’iterambere Habyarimana Marcel  ku wa 11/10/2012 ,ni mu rwego rwo kugirango ibyahizwe bizagerweho byose doreko abafatanyabikorwa aribo bagira uruhare runini mubikorwa akarere kaba karahize
Abo bafatanyabikorwa babanje kugaragarizwa kumugaragaro imihigo akarere ka Rusizi kahize nyuma yo kubigaragarizwa barebeye hamwe bimwe mubyamaze gukorwa mugihe gishize aho abayobozi bavuga ko hari ibyatangiye gukorwa ariko ibyinshi bikaba bikiri kumasoko aho ba rwiyemeza mirimo bakiri mumapiganwa kugirango begurirwe ibyo bikorwa  gusa bikaba biteganyijwe ko ukwezi kwa 10 kurangirana no gutanga amasoko bityo imihigo igatangira gushyirwa mubikorwa
Babajije nanone impamvu akarere ka Rusizi gahora kaza inyuma mugihe cyo guhigura imihigo kandi ngo ntako baba batagize umuyobozi wungirije abasubiza ko biterwa na bamwe batuzuza inshingano zaboneza aho yanatunze agatoki serivisi z’ubuzima ko ngo zitanoza imikorere yazo neza.
Bimwe mubyagarutsweho n’uburyo gukurikirana izamuka ry’imibereho y’abaturage harimo gukurikirana uko imibereho y’abaturage ihagaze, abafatanya bikorwa basabwe gukangurira abaturage gahunda yo kuvugurura ubuhinzi kuko abenshi ariho ubuzima bushingiye
Abitabiriye uwo muhango basabye abayobozi kujya bakurikirana buri munsi aho buri muhigo ugeze mu gushyirwa mubikorwa kugirango hatazabaho gukorwa n’isoni mubihe byo guhigura gusa nabo bakaba biyemeje kutazatatira igihango  mu kwihutisha ibyo basabwa .


text:
Byangabo: Barasaba inzego z’umutekano gukaza umutekano kubera urugomo rwiyongera mu minsi mikuru
Ubwo abantu basaga 10 barwanaga bapfuye amafaranga y’ikimina. Abaturage bo mu Isantere ya Byangabo mu Murenge wa Busogo, Akarere ka Musanze barasaba inzego z’umutekano gukaza umutekano muri iyo santere More...
Rulindo barasabwa kubungabunga umutekano wabo muri minsi mikuru.
Hirya no hino mu minsi mikuru usanga abantu bataka ikibazo cy’umutekano muke uterwa na byinshi bitandukanye nk’ubujura, ubusinzi n’ibindi. Mu rwego rwo gukumira icyazabuza abanyarulindo kwizihiza More...
Nyabihu: Abateza umutekano muke bitewe n’ubusinzi,urugomo n’ibindi mu gihe cy’iminsi mikuru bahagurukiwe
Bamwe mu baturage bo mu karere ka Nyabihu bavuga ko mu gihe cy’iminsi mikuru hakunze kugaragara ibyaha bitandukanye bishingiye ahanini ku businzi n’urugomo. akaba ariyo mpamvu basaba abashinzwe umutekano More...
Karongi: Ngo hari abaguma mu buhungiro kubera ubusambo bwa bene wabo bari mu gihugu bigwijeho imitungo yabo
Kuru uyu wa 15 Ukuboboza 2014, mu Karere ka Karongi habaye inama y’umutekano yaguye itegura uburyo abaturage bakwizihiza iminsi mikuru mu mudendezo ndetse yiga no ku bindi bibazo by’umutekano no More...
Kirehe- Abayobozi b’imidugudu barasabwa kutagira uwo bahishira ku cyaha yakora
Kuri uyu wa 08/11/2013, mu karere ka Kirehe habereye igikorwa cyo kujya inama n’abayobozi b’imidugugu hamwe n’abashinzwe Community Policing bakaba barebaga uko umutekano wifashe no kureba uko More...


text:
Menya neza Ibice by’ingenzi birindwi bigize umuryango nk’uko bitangazwa na Pasteur Antoine RUTAYISIRE
Iyi ni inyigisho yatanzwe na Pasteur Antoine RUTAYISIRE kuri Phases zirindwi zigize Umuryango.
Pasteur atangira avuga ko mu mibereho y’umuryango habamo ibihe birindwi bitandukanye, bikaba bikomerera umuryango kuko urukundo rwa buri kiciro ruba rutandukanye n’urwo mu kindi:
PHASE YA MBERE : MBERE YO GUSHAKANA
Iki ni igihe abantu baba bakiri FIANCES. Umwe aba ari CHERIE -CHOU-CHOU. Iki gihe biba bishyushye, Umwe asaba ikintu undi akakimuha nubwo yaba atagifite akagishakisha kugera akibonye.
Muri iyi Phase umwe ashobora no kuanirwa kurya atabonye undi. Ibintu biba bishyushye, urukundo ari rwose.Muri iki gihe ibintu byose biba biryoshye, umwe adashaka icyababaza mugenzi we.
Buri wese aba afite amatsiko yo kumenya icyo mugenzi we akunda ngo akimukorere. Uretse n’ibyo kandi, buri abahanga bemeza ko aricyo gihe cyiza cy’urukundo rwuzuye, kuko bemeza ko imibanire hagati ya GARCON-FILLE batararyamana ariyo iba ikirimo urukundo rwinshi cyane ariko rwuzuye amatsiko menshi. Bagakomeza bavuga ko iyo bamaze kuryamana urwo rukundo rutangira kugabanuka.
PHASE YA KABIRI : MUMAZE GUSHAKANA
Iki ni igihe ya matsiko aba atangiye kugabanuka kuko buri wese aba yamaze kubona ibyari bimuteye amatsiko cyane bya mugenzi we. Iki gihe kandi, za CHERIE,CHOU-CHOU zitangira kugabanuka ho gato, bimwe wasabaga mugenzi wawe akajya kubishaka nubwo byamugoraga kubibona,atangira kubigabanya kuko mbere yagirango akwigarurire. None yamaze kukugeza iwe ubu uri uwe. Ubwo Urukundo ruba rwagabanutse ho gato.
PHASE YA GATATU : PERIODE IBANZIRIZA KUBYARA (PRE-NATAL)
Iki gihe, umugore Aba yaramaze gusama inda: aratwite, afite isesemi, nta Appetit akigira, arangwa n’umushiha....Umubiri w’umugore warahindutse cyane, ku buryo wa mugabo hari byinshi yajyaga abona ubu atakibona... iki gihe urukundo ruragabanuka, kuko rimwe na rimwe hari ibyo umugore umwegereza ati :"Biranukira.Umugabo ntaba akisanzura nka mbere.Kubw’iyo mpamvu, abagabo batangira kwisubirira hamwe bajyaga bataramira mbere.
PHASE YA KANE : IGIHE CYO KUBYARA (NATAL PERIOD)
Wa mugabo we, ihangane kuko iki gihe kiragoye. Rwa rukundo rwose wajyaga ubona ku mugore wawe ubu ntirukiri urwawe ahubwo ni urw’umwana.Ubu Madame aba atekereza umwana,areba ko yonse, ahanagura aho yitumye, amesa ibyahi, yoza BIBELONS,.....
Iyi mirimo yose ituma umugabo abona ko atakitaweho nka mbere.Mu yandi magambo aba abona ko atagikunzwe. Aha rero nicyo gipimo gipima kwihangana k’umugabo kuko ingo nyinshi zisenyuka zigeze kuri iyi PHASE.
PHASE YA GATANU : MUFITE ABANA (Hagati y’imyaka 10 na 12)
Muri iyi phase hazamo ikibazo cy’abana bazi ubwenge cyane.Rimwe na rimwe bagakina ababyeyi,ku buryo mujya gusanga mugasanga byabacanze mutari kumvikana kubera abana b’ubu bazi ubwenge cyane.Abana baba bazi icyo bashobora gusaba Papa wabo n’cyo basaba Maman.
Bazi icyo umwe yabaha n’icyo undi yabima. Ubwo rero icyo gihe bacunga Papa ahari wenyine bakamusaba kimwe Maman yabima,ubundi bagacunga Papa adahari bagasaba Maman icyo Papa yari kubima.
Muri iyi myaka umwana aba agushushanya, agasaba uruhusa rw’aho agiye kandi abizi neza ko aza gutinda.....Aha rero ababyeyi bahura n’ingorane kuko bajya kubona bakabona abana baramaze kugera kure.
Aha abana baba bari kwishakashaka, ngo bamenye ikiza n’ikibi, bagakora ibyo wowe udashaka bagirango bamenye uko ibintu bimera. Aha rero ni naho uzasanga umwana wo kwa Pasteur agenda mu byo ababyeyi badashaka.
Iyo ushatse kumubuza aravuga ati:" Twe nta kibazo dufitanye n’Imana ikibazo tugifitanye namwe n’imico yanyu ishaje." Ikibazo gikomeye cyane ni uko muri iki gihe, iyo abana bananiranye, umugabo ahindukirana umugore ngo ni wowe watumye abana banjye batagira uburere.
Iki gihe gisaba mwese ko mwihanganirana kuko umugore agira intimba ebyiri. Iya mbere agira abana yibyariye bamunaniye akagira no kuba amakosa yose ar kuyitirirwa na Papa w’abana kandi inshingano yo kurera urugo atari iye gusa.
PHASE YA GATANDATU : MUGEZE IGIHE CYO GUSHYINGIRA
Muri iki gihe haba hari ibibazo byo kutumvikana ku mukwe. muri iki gihe usanga umugabo n’umugore batumvikana ku muhungu uzatwara umukobwa wabo. Umwana w’umuhungu ( mu bapagane ariko) ashaka uko yazagera ku mukobwa wa naka,akiyegereza Papa we bakajya basangira ku mugoroba.
Abo bombi bakajya baganira umugabo atazi gahunda y’umusore,nawe ati:"Uriya muhungu ni inshuti yanjye.Yazageza igihe akaza mu rugo gusura umusaza, agahita abonana na wa mukobwa.Nyuma ati ndashaka kuzakubera umukwe.
Mama w’umwana ati:"Uriya ntiyambera umukwe. Se w’umwana ati:"Uriya atabaye umukwe nta wundi waba umukwe."Aha rero amakimbirane atangira kuvuka kubera ubwumvikane bucye kuri iyo ngingo.
PHASE YA KARINDWI : MWARAMAZE GUSHYINGIRA(EMPTINESS PERIOD)
Iki gihe cyitwa :"Empty nest" ni nko kuvuga "icyari kirimo ubusa". Iki ni igihe ababyeyi baba baramaze gushyingira abana bose, abandi bari ku ishuri, ababyeyi basigaye mu rugo bonyine. Muri iki gihe, barongera bagasubira muri bya bihe bya mbere bakirambagizanya, kuko umwe aba akeneye undi ngo bamarane irungu.
Iki gihe umukecuru ashobora kureka kurya kuko Umusaza aba ataraza. Umwe aba yumva atagenda wenyine atari kumwe n’undi kuko aba ariwe umumara irungu.Rwa rukundo Eva yahariraga abana rurongera rukagarukira uyu Adam, ubundi bakongera bakamera nka cyera muri CHERIE,CHOU-CHOU." IBIBAZO
Mu bibazo byabajijwe Pasteur Antoine RUTAYISIRE bijyanye n’uko abantu bajya babyifatamo ngo ingo zibe nziza, yasubije ko dukwiye kubakira kuri rirya tegeko ry’Uurkundo Yesu yadusigiye. Ikindi kibazo cy’abantu babura umwanya wo kwita ku bana babo, babona ko kubareresha abakozi nta burere bitanga, bakajya kubareresha muri BOARDING SCHOOL .
Pasteur ati:"Iri ni ikosa rikomeye kuko aba bana barereshejwe muri Boarding nta AFFECTION y’ababyeyi bazagira, Umubyeyi ntazanamenya niba VALUES(Indangagaciro) ushaka ko umwana wawe yazagira arizo afite.
Aha Pasteur yasobanuye ko nta wundi muntu wakurerera neza nubwo yaba abihemberwa kuko Umwana iyo arezwe n’undi ntumenya uburere yahawe ubwo aribwo. Pasteur aragiza asaba ababyeyi kurera abana babo kugeza nibura ku myaka 12 kuko aribwo uzamenya niba VALUES ushaka ko azagira yarazibonye.
MURAKOZE IMANA IBAHE UMUGISHA


text:
Korari Besalel isanzwe ikorera umurimo w’Imana mu itorero rya ADEPR-Umudugudu wa Murambi, Paruwasi ya Nyanza (Kicukiro) yateguriye abakristu n’abakunda indirimbo zihimbaza Imana muri rusange umugoroba wo kuramya no guhimbaza Imana kuri iki cyumweru tariki 31 Nyakanga 2016, ukazatangira sa munani z’amanywa k’ umudugudu wa ADEPR Murambi.
Ubuyobozi bwa Korari Besalel butangaza ko iyi ari gahunda bifuje gukora mu rwego gutaramira abanyamudugudu wa Murambi , inshuti zabo ndetse n’abandi bose bazaza kwifatanya nabo, ikaba inabimburira igiterane cyagutse irimo gutegura giteganyijwe mu ntangiriro z’ukwezi kwa 9 uyu mwaka w’2016, ubwo iza ishyira hanze Alubumu yayo ya kane y’indirimbo z’amajwi imaze igihe itunganya.
Korari Besalel
Uretse Korari Besalel yateguye iki gitaramo, hazagaragaramo na Korari Gibeyoni iherutse gukora igitaramo cy’indashyikirwa ikashyira hanze indirimbo yakunzwe cyane yise ‘ Mana urahambaye ‘ ndetse na Korali Amahoro zose zisanzwe zikorera umurimo w’Imana ku mudugudu wa Murambi, hamwe n’umwigisha w’ijambo ry’Imana Ev. Mafubo Esther.


text:
Wari uzi ko Imana iri kumwe nawe mubyo unyuramo byose?
Yesaya 43:2: “ Nunyura mu mazi nzaba ndi kumwe nawe, nuca no mu migezi ntizagutembana. Nunyura mu muriro ntuzashya, kandi ibirimi byawo ntibizagufata.”
Iyo umuntu yihannye agatangira inzira y’agakiza, aba ahinduye icyerakezo, agatangira ubundi buzima burimo za kirazira. Muri uko kwirinda gukora ibibi, ahura n’ibigeragezo byinshi kuko yasezeye ku mwanzi satani. Nanone kandi, muri iyo nzira harimo ibintu byose. Harimo ibyiza, harimo no guhura n’ibigeragezo. Uwiteka Imana imaze kubona ko dushobora kuhanyura tudafite ijambo tukaba twagwa, yaduteguriye ijambo rimeze nk’ingabo ya gisirikare. Tunyura muri iyo nzira turyitwaje.
Muri iyo nzira harimo imihanda myiza itambitse, iterera n’imanuka, inyura mu bibaya, mu bihanamanga, mu misozi mirermire, mu mazi, mu migezi ndetse no mu muriro.
Turebeye ku batubanjirije, tubona benshi banyuze muri izo nzira. Dufate urugero rw’abisiraheri, Imana yabaciriye inzira mu nyanja itukura (Kuva 14: 21-22), Ba Meshake, Saduraka na Abedenego ( Daniel 3: 25), umwami Nebukadinezari yababonye bagenda mu muriro hagati.
Ibi, nibyo buzima bwa buri munsi bw’umukristo.Iyo uhuye n’ibigeragezo runaka uko byaba bisa kose, uba umeze nk’uca mu mazi cyangwa mu muriro ariko humura. Ijambo ryatubwiye ngo nunyura mu mazi nzaba ndi kumwe nawe, kandi nunyura mu muriro ntuzashya. Ushobora gutinya ibigeragezo, ariko ntuzabura kubicamo kandi ubitinya.Icyakubera cyiza, izere ijambo ry’Imana kandi utinyuke. Humura nubwo ubona bimeze nk’amazi asuma ntibizaruta inyanja itukura Imana yaciyemo inzira yumutse ititaye ku kijyepfo cy’iyo nyanja.Uriya muriro bawucanye umwami Nebukadinezari ahibereye, ni nawe yategetse ko bajugunyamo bariya bakozi b’ Imana. Ariko Ijambo ry’Imana ryatubwiye ngo yagiye kubona ngo abona barimo kwitemberera muri uwo muriro. Ategetse ko bavamo, ngo bavamo batanukaho n’umwotsi.Imana yacu ishimwe. Utewe ubwoba n’iki? Kuhaca byo tuzahaca, ntabwo bibiriya ivuga ko tutazahaca, ariko ntacyo tuzaba.
Ndaguhumuriza wowe ufite ubwoba bw’ibigeragezo,n’intambara z’uburyo butari bumwe urwana nazo. Komera ube umusirikare wa Kristo, urwane intambara nziza.We kwigirira nabi twese niho turi.


text:
Nyamasheke: Umutekano usigaye ureberwa mu mibereho myiza y’abaturage- Spt Mpumuro
Umuyobozi wa polisi mu karere ka Nyamasheke yabwiye abaturage ko umutekano wabo usigaye ushingiye ku mibereho myiza y abo n’iterambere ryabo, bikaba ariyo mpamvu igipolisi cy’u Rwanda gifatanya n’abaturage mu iterambere yabo kandi kinabafasha gucunga umutekano.
Ibi yabivuze ubwo hasozwaga igikorwa cyo kubakira abaturage bo mu mudugudu wa kamuhoza mu kagari ka Mariba mu murenge wa Nyabitekeri, mu bufatanye bwa polisi n’abaturage, kuri uyu wa gatatu tariki ya 10 Kamena 2015.
SPT Mpumuro Albert yabwiye abaturage ko umuturage ubayeho neza agira n’umutekano, bityo akaba ari imwe mu mpamvu polisi igira uruhare mu kubasha kwiteza imbere ariko kandi abibutsa ko bakwiye gufata iya mbere bakagira uruhare rwa mbere mu kwigira.
Yagize ati “ntabwo dukwiye kuba tugenderera abaturage kuko hari ibyaha bihari ahubwo dusigaye tuza no kubafasha kwiteza imbere nk’uko twaje kubakira aba ngaba, umuturage uteye imbere ntiyishora mu byaha, ndabasabye ngo mushyireho akanyu mujye muterwa inkunga ku byo mutishoboreye ariko ibyo mushoboye namwe mubyikorereâ€.
Abaturage bubakiwe bishimiye cyane kuba bavuye ahantu hafi babaga bakaba bagiye gutura neza, bavuga ko iki ari igikorwa cyerekana ubufatanye n’ubumwe abaturage bafitanye n’abashinzwe umutekano wabo.
Segatare Dominique yagize ati “ndanezerewe nabaga ahantu habi n’umuryango wanjye ariko tubonye aho kuba, ubufatanye na polisi yacu bunkuye mu bwigunge n’umuryango wanjyeâ€.
Adolphe Kanamugire ushinzwe imiyoborere myiza mu karere ka Nyamasheke wari intumwa y’akarere yasabye abaturage kubyaza umusaruro aya mahirwe bahawe yo kunganirwa na polisi, abasaba kurushaho gukora biteza imbere kandi basigasira umutekano.
Muri iki cyumweru cyahariwe polisi, “Police weekâ€, abapolisi n’abaturage bafatanyije kubakira abaturage babaga mu manegeka, ababaga muri nyakatsi n’abandi babaga ahantu habi bagera kuri 9, batanu kabaka bahomewe inzu kuri uyu munsi abasigaye bakazahomerwa muri iki cyumweru cyizarangira tariki ya 16 Kamena 2015.


text:
Mu gihe abantu benshi bibwira ko gufata ikawa n’ ibinyobwa bidasembuye ari byo byongera imbaraga mu mubiri, ubushakashatsi bwo buragaragaza ko zongerwa na bumwe mu bwoko bw’imbuto .
Nk’uko bigaragazwa n’urubuga Natural News.com muri izi mbuto harimo imineke, ipapayi, inanasi, pome, inkeri n’amacunga. Zose zikaba ziganjemo calories zibarirwa hagati 80-120.
Imineke itanga imbaraga ku buryo bwihuse kuko yiganjemo intungamubiri za potassium zunganira imikorere y’ubwonko n’imitsi.
Umunekeke umwe wiharira calories 105 ukabamo intungamubiri za carbohydrates garama 27 na garama 1 ya poroteyini hamwe n’ibibyibushya bihwanye na garama 0.5.
Ipapayi nazo zongera ingufu mu mubiri kandi zikawurinda ubukonje hamwe n’ingaruka ziterwa n’umwotsi w’itabi mu gihe umuntu arikunywereye iruhande.
Uru rubuga rutanga inama ko ikawa umuntu yanywaga mu gitondo agomba kuyisimbuza umutobe w’amacunga kuko ufite isukari y’umwimerere, yongera imbaraga kandi ikungahaye kuri vitamin C.
Inkeri nazo zirifashishwa kenshi mu kurwanya umunaniro kandi zikunganira amacunga kongera vitamini C. Ikindi kandi ngo zunganira karoti kurinda amaso kwangirika.
Urubuto rwa pome narwo rwongera imbaraga cyane mu mubiri. Umuntu wayifashe mu ifunguro rya mu gitondo imuha imbaraga yiriranwa umunsi wose. Naho ufata uru rubuto buri munsi imbaraga kandi akaba aciye ukubiri no kwifuza ikawa.
www.izuba-rirashe.com
Ubwoko bw’mbuto zongera imbaraga mu mubiri
Mu gihe abantu benshi bibwira ko gufata ikawa n’ ibinyobwa bidasembuye ari byo byongera imbaraga mu mubiri, ubushakashatsi bwo buragaragaza ko zongerwa na bumwe mu bwoko bw’imbuto .


text:
Path
- Weekend
- Culture & Art
urubyiruko
-
Ibyo benshi mu rubyiruko bibeshya nk’ishingiro nyaryo ry’urugo rwiza
Urubyiruko rw’ubu rwibaza ibibazo byinshi kubyerekeye urugo cyangwa ubuzima bw’urushako, ibyo bigatuma bagira byinshi bashingiraho bajya guhitamo abo...
-
AMAHAME 3 YAFASHA URUBYIRUKO KUBA ABANYAMUMARO.
Rubyiruko, igihe ugezemo ni igihe cy’ingenzi kandi cyiza cyane mu buzima bwawe. Ufite imbaraga nyinshi zakubashisha gukora byinshi, imbere yawe haracyari...
-
Kuki urubyiruko rw’abakirisitu rubuzwa gusomana, kandi bifitiye umubiri akamaro ?
Nk’uko bikunze kugarukwaho na benshi, Gusomana ni kimwe mu bigira umumaro mwinshi , uretse mu mubiri nk’uko byagaragajwe, usanga ari na kimwe mu bituma kandi...
-
ITEGEKO «WUBAHE SO NA NYOKO…» Karim Mahnani
Nk’Abakristo, twifuza kubaho uko Imana ishaka, bikadusaba kumvira amategeko yaduhaye. Nyamara, hari ikintu gikomeye Imana yashatse ko dukora ibinyujije mu...
-
Wakora iki iyo ababyeyi bawe badashaka ko ushyingiranwa n’uwo ukunda? - Elisabeth Boutinon
Ikibazo nabajijwe kuri internet: Ababyeyi banjye ntibashaka ko mbabwira iby’umusore nkunda, wansabye ko twarushinga nanjye nkamwemerera. Nakora iki? Icyo...
-
Ibyo kwitondera mu gihe umuntu ashaka kurushinga Pasteur Desire Habyarimana
Mbere yo gushyingirwa, ni ngombwa kubanza gutekereza neza no kwitonda mbere yo gutangira uwo mushinga kuko utabyitondeye wazakwicyuza. Kubw’ izo mpamvu,...
-
Itandukaniro hagati y’urubyaro rw’imiryango y’abakristo n’indi itari abakristo
Nubwo bigoye gusobanura ibi ariko abanyarwanda bakunze kuvuga ko uwiba ahetse aba abwiriza uri mu mugongo. Bibiliya ikavuga ko icyo abiba agisarura. Hari...
-
Uburyo bwiza bwo gusengera abana bacu no kubaturaho ibyiza
Uburyo bwiza bwo gusengera abana bacu no kubaturaho ibyiza Gukoresha iyi ngengabihe/kalindari bizadushoboza gusenga no kwitoza kwatura ibintu 31 mu buzima...
-
Sobanukirwa neza n’igikorwa cyo Kurambagiza.
Ni iyihe ntego yo kurambagiza? Kurambagiza byagombye kuba bifite intego nziza bigamije. Byagombye gufasha umusore n’umukobwa kureba niba bashobora...


text:
Ugomba kwitonda mu kugaburira amafi, byongera gusa umusaruro, ariko nanone bifasha umworozi kugenzura imyitwarire n’ubuzima bw’amafi.
- Kwifashisha ibiryo biri mugace urimo ku girango udahendwa
- Gutegura ibiryo bike urwanya ko byapfa ubusa no kugabanuka mu bwiza.
- Kubika ukanafunga neza ibiryo mu mifuka ifite inyuma hakozwe muri polythene mu kurwanya ko bya kwangizwa n’udukoko. Bigomba ku bikwa ahantu heza, humye mukurwanya igabanuka ry’intungamubiri.
- Gaburira amafi inshuro ebyiri ku munsi, akenshi saa yine za mugitondo na saa kumi nimwe z’umugoroba
- Ntugabure byinshi wirinda kwandura kw’amazi kimwe no gushwanyagurika kwibiryo bitaribwa byatanga imyuka mibi ishobora gutuma amafi adakura.
- Genzura ikura ry’amafi uzitegereza mu gihe uzigaburira.


text:
Twige Kumenya Imana k’uburyo bw’umwihariko
Nimureke kwishingikiriza ku bantu bafite umwuka mu mazuru . Mbese mubaca iki?
Nari umugore utigirira ikizere, wumva mpabwa agaciro nibyo nkora. Nabaga mu murimo w’Imana igihe cyose! Nabaga muri Ministere y’ ivugabutumwa y’ urusengero rwateraga imbere cyane, nakoreshaga inama kenshi zitabirwaga n’aba mama bagera kuri 400. Nari mfite parking yanditse kw’izina ryanjye ntawundi wahashyira imodoka ye, n’ icyapa cyanditseho izina ryanjye kuri Bureau.
Numvaga ndi umuntu w’igiciro, abantu bazaga kundeba ku bwinshi bakeneye inama. Abantu bari bankeneye. Nari umuntu w’igiciro! Umunsi umwe nyuma y’imyaka 5 muri ako kazi Imana iramvugisha ngiye muri ya parking y’ itorero. Irambwira iti " Joyce narangijanyije nawe ". Byarangoye kubyumva no kubyakira. Imana imbwira ngo irangijanye nanjye ? Naravuze nti hoya sinjye.
Numvaga Imana hari indi mirimo impamamagarira. Imirimo migali. Nari mfite impano yo kwigisha Bibiliya numvaga ko ishaka kunkoresha hirya y’ itorero noneho nkabwiriza amahanga nkayagenda birenze ibyo nakoreraga mu itorero. Nari mfite icyifuzo cyo kwandika n’ibitabo. Ariko numvaga aho nari ndi nari muri securite ntifuza kuhava n’umwanya nari mfite muri Eglise byari bimpagije. Nahagumye umwaka gusa. Ariko uwo mwaka warangoye, warankomereye!
Kumva mfite sentiment ya insecurite kumva ko hari ikintu nishingikirijeho kugirango numve ndi umuntu w’igiciro ( Mon titre, ma place de stationnement, mon nom sur la porte) byambuzaga guhita numvira Imana. Iri shuri (experience) byanyeretse ukuntu ndi umuntu utifitiye ikizere. Natahuye ko nari umuntu wahoraga nshaka gushimisha abandi kurusha uko nashimisha Imana.
Ntabwo numvaga kandi sinari mfite umwuzuro wa Kristo.
Muri Yesaya 2:22 haravuga ngo" Mureke kwishingikiriza ku bantu bafite umwuka mu mazuru. Mbese mubaca iki? Nagombaga kwiga gushyira ibyiringiro no kwizera Imana yonyine, hanyuma nkumva ko agaciro icyubahiro biri muriyo.
Natahuye ko kubana n’Imana yonyine akaba ariyo wiringira , ntawundi wiringiye, nicyo kintu kiza kibaho. Iyo nta kindi wishingikirijeho nibwo umenya Imana by’ukuri. Niho umuntu ashingira by’ukuri imizi mu rukundo rwa Kristo, ukizera Imana yonyine niho umenya uwo uriwe muri Kristo. buri muntu wese ari afite guhitamo gukurikira umuhamagaro wa Kristo cyangwa agahitamo kubaho kugirango y’impresionner abandi cyangwa ngo abe aribo anezeza. Ubwo burenganzira nubwa abazi Kristo ku buryo bw’umwihariko.
Niba mushaka kugira umutuzo n’umudendezo by’ukuri muri Kristo, tugomba kwiga kumuha umwanya wa mbere mu bice byose by’ubuzima bwacu ( tous les aspects de votre vie). Ibiganiro, umwanya dukoresha, ubutunzi bwacu.... muri byose! Kandi kugirango umuhe umwanya wa mbere ugomba kugira ibihe nawe ukamuha umwanya.
Joyce M.


text:
Umuhanzi Senderi International Hit aratangaza ko yahisemo kureka kunywa inzoga ku bwo gutinya abanzi batemera ibikorwa bye bya muzika, ngo kuko yagiye asangira n’abo bamwanga ndetse batifuza ko yatera imbere barangiza gusinda bakivamo bakamubwira ubugome bamufitiye.
Umuhanzi Senderi International Hit aratangaza ko yahisemo kureka kunywa inzoga ku bwo gutinya abanzi batemera ibikorwa bye bya muzika, ngo kuko yagiye asangira n’abo bamwanga ndetse batifuza ko yatera imbere barangiza gusinda bakivamo bakamubwira ubugome bamufitiye.
Senderi yavuze ko magingo aya ikinyobwa cyose kirimo umusemburo atazongera kugica iryera ahubwo ngo agiye kubanza guhindura ibyo bari bamuziho aze mu isura yindi nshya mu ruhando rwa muzika.
Mu kiganiro yavuze ko kuba yari amaze igihe asangira inzoga n’abantu benshi batandukanye batari basanzwe ari n’inshuti ze, byatumye avumbura ko afite abanzi benshi. Bityo akaba ariyo mpamvu yahagaritse kunywa inzoga.
Yagize ati: "Haduyi zandekesheje inzoga burundu. Ubu ngiye kujya ninywera ibindi binyobwa bidafite imisemburo. Kuko naje gusanga bashobora kuzazintegeramo bakankora ibyo bashaka."
Sendewri avuga ko atazigera yongera kunywa inzoga ahubwo agiye gushyira imbaraga mu gukora umuziki ku buryo mu minsi iza azaba afite indirimbo nziza ndetse z’icyitegererezo.
Ibitekerezo
Senderi yaba tasezeye kutongera kuboneka muli PRIMUS GUMA GUMA?ko iterwa inkung n'agahiye?yaba yikuye amazi (amata) mu kanywa... Kanda hano umusubize
Nibyo koko inzoga bazitegeraho umuntu cyane cyane iyo ufite abakwanga kubera ishyari cyangwa ingengabitekerezo yihishe. Nanjye nafashe icyemezo cyo kuzireka bitewe n'izo mpamvu mvuze haruguru. Gusa njye kubimenya byarantindiye kuko muri kamere yanjye nakunze gusangira n'abantu tuziranye neza nk'abo twakoranye mu kazi, abo twabanye ku buryo butandukanye kandi neza.Namenya ko Adui yagutegera ku nzoga bitewe n'uko nsangiye n'umugabo tuziranye ariko tutakunze gusangira mu bihe byo hambere kuko tutari mu kigero kimwe, namuvumbuye ubwo yari amaze gukeka ko agatama kaba kanfashe aterefona abagizi ba nabi yari yararitse ariko ku bw'amahirwe hajemo demob wajyaga antura shida nkamufasha. Icyo gihe umugambi w'ubugizi bwa nabi waburiyemo ariko mpakura isomo. Senderi rero buriya kuba wararokotse Genoside ukaba warabaye Umusirikare ukanaba umuhanzi w'icyamamare ntugirengo ukunzwe na bose nkuko ushobora kubyibeshya. Nubwo ntakwibwiye duhuje amateka n'ubwo ntari umuhanzi najye nfite uburyo nzwi na benshi. Nageze aho mvumbura abanzi banjye benshi ariko banzi ku mazina batanzi ku isura. Nanafashe igihe gihagije njya aho nkomoka mvumbura ko hari urubyiruko rwiganjemo Abanyonzi n'abakarasi bakangiriwe kunyanga kandi batanzi .Mu bihe binyuranye niyumviye imigambi bari bamfiteho babiganira mu bubari kandi batazi ko ubucaye hafi ariwe bavuga.Nahigiye btinshi. Burya na ba ba Nyenyanza bagusabaga ko uhimba indirimbo y'abapfuye mu ntambara batazize Genoside bashakaga kukuroha mu mutego wa Ibuka bose ukaba nka Kizito Mihigo. Jye ubwanjye nabikubwiye ubwo twari Hiltop, ubwo nakubwiraga ko kurokoka Genoside bitemezwa hashingiwe ku isura nkuko benshi babyibeshya. Ubwiza bw'imvange (Cross), wabugenekereza urebye ukuntu inka ya Sahiwal iyo ivanze n'inka gakonda ya kinyarwanda higanza sahiwal, inyarwanda kuri jersey bibyara ku isura Jeray, naho mu bantu uzarebe Umuzungu n'umu nya Kenya cyangwa Umukiga w'i Rwanda bibyara isura nziza cyane! Kanda hano umusubize
Niba anaziretse bibaye vuba aha kuko nta minsi myinsi ishize mwiboneye kwa kirugura yuhuje reservoirs kandi hakiri kare. Namubwiwe na ya modoka ye isa n'iya Huddah Monroe. Ngo yari amaze no gufata kuri bya birayi byaho Kanda hano umusubize
SENDERI avugishije ukuri.Ntabwo aretse INZOGA kubera ko ashaka kwigira nka babandi bavuga ngo "babaye ABAROKORE".Kubera ko Pastors baba barababwiye ngo "kunywa inzoga ni icyaha",nyamara ugasanga Pastors batari bake bazinywa bihishe.Nta hantu na hamwe muli Bible havuga ko kunywa inzoga ali icyaha.Abiyita abarokore bitwaza isomo rimwe gusa rivuga ngo "Vino ni umukobanyi".Ntabwo bazi GUKOBANA icyo aricyo.Gukobana bivuga ko iyo unyweye INZOGA NYINSHI,ugira ibibazo.Bible aho kubuza kunywa inzoga,isaba KUTANYWA INZOGA NYINSHI.Byisomere muli Tito 2:3 na 1 Petero 4:3.Dore andi masomo menshi yerekana ko kunywa inzoga atali icyaha.1 Timote 3:8,naho hasaba kutanywa VINO NYINSHI.Muli 1 TIMOTE 5:23,imana yategetse TIMOTE Kunywa "vino nkeya".Mu bukwe bw'i KANA,YESU yatanze VINO,ntabwo ali UMUTOBE nkuko Abarokore babeshya.Na YESU ubwe yanywaga inzoga nkuko tubisoma muli Matayo 11:18,19.Bible ivuga ko VINO ishimisha abantu (Zaburi 104:14,15).Niyo mpamvu Imana idusaba kwishimisha na VINO (Gutegeka/Deuteronomy 14:26).Muli Yesaya 25:6,havuga ko imana iha VINO abantu ikunda.Muli 1 Abakorinto 6:9,10,havuga ko ABASINZI batazaba mu bwami bw'imana. Mu magambo make,icyo imana yanga ni UGUSINDA.Murabona ko aya masomo mbahaye ali menshi cyane yerekana ko KUNYWA INZOGA NKE atali icyaha.Pastors ntibakababeshye.Niyo mpamvu tubasaba ko MWIGA BIBLE.Abenshi murabyanga bigatuma Pastors bababwira icyo bashatse,bakabarya n'amafranga yanyu mwaruhiye,bababwira ngo ni imana muyahaye.Mumenye ko YESU n'abigishwa be babwirizaga badasaba amafranga kandi basize badusabye GUKORA UMURIMO W'IMANA KU BUNTU.Bisome muli Matayo 10:8 na Ibyakozwe 20:33.Kuki mwanga KWIGA BIBe LE?Aya masomo nayamenye kubera kwiga Bible nshyizeho umwete. Kanda hano umusubize
Senderi yaba tasezeye kutongera kuboneka muli PRIMUS GUMA GUMA?ko iterwa inkung n'agahiye?yaba yikuye amazi (amata) mu kanywa... Kanda hano umusubize


text:
Amakosa y’abayobozi ba Ngororero yatumye Abadepite bishima mu mutwe
Ubwo Ubuyobozi bw’Akarere ka Ngororero bwisobanuraga ku makosa yagaragajwe muri raporo y’Umugenzuzi mukuru w’imari ya Leta mu mwaka wa 2014/2015, bamwe mu badepite bagize PAC bagaragaje kutanyurwa n’ibisobanuro by’abayobozi b’aka karere, bavuga ko baranzwe n’ubushishozi buke muri ibi bibazo.
Akarere ka Ngororero ni kamwe mu nzego zagaragayemo amakosa mu mikoreshereze y’imari n’umutungo bya Leta, ari na yo mpamvu Komisiyo ishinzwe gukurikirana imikoreshereze y’imari ya Leta mu Nteko Ishinga Amategeko (PAC), yatumije abayobozi bako bari bayobowe n’Umuyobozi wako Ndayambaje Godefroid ngo bayatangeho ibisobanuro.
Kuri uyu wa 28 Nzeri 2016, ni bwo bitabye iyi Komisiyo maze bahatwa ibibazo ku makosa y’icungamari ridahwitse, uruganda rushobora kugahombya akayabo, ikibazo cy’umuhanda wadindiye ndetse n’icyo kutagira umugenzuzi (Internal Auditor).
Ubushishozi buke bushobora guhombya akarere miliyoni 73
Mu makosa y’Akarere ka Ngororero yagaragajwe muri raporo y’Umugenzuzi Mukuru w’Imari ya Leta, harimo imashini zari zigenewe gutunganya umusaruro w’imyumbati zaguzwe akayabo ariko zikaza gutora umugese zidakoreshejwe.
Umuyobozi w’akarere ka Ngororero Ndayamabje Godefroid, yabwiye abadepite iki kibazo cyatewe n’amakosa bakoze mu gutegura igitabo cy’isoko ryo kuzana iyo mashini(DAO).
Ibisobanuro by’Abayobozi b’Akarere ka Ngororero kuri iki kibazo, byatumye Abadepite bemeza ko uwahawe isoko ryo gutegura igitabo cy’isoko ry’izo mashini ari we ukwiye kuba aryozwa ayo makosa, bahera aho bavuga ko ako karere kabigizemo ubushishozi buke.
Umwe mu badepite bagize PAC yagize ati “Ubwo nyine mwahaye isoko umuntu ngo abategurire igitabo cyo gutanga isoko kandi atabifitemo uburambe, wasanga mwarabwiye umuvuzi w’amatungo, akajya kuri internet akazana ibintu na we atazi n’ibyo ari byo.”
Depite Nkusi Juvenal, Umuyobozi wa PAC na we yagize ati “Ikibazo ni iyo nzobere yagiye gukora ‘specification’ (gusobanura imashini zikenewe) ikavuga ko mu bintu biribwa bashyiramo ‘Carbon steel’ (icyuma gikoze mu butare na Carbon)”, ibi bikaba bituma icyuma kizana ingese bitewe n’uko imyumbati ishyirwamo itose, bityo bikaba byahinduka uburozi."
Ayo makosa yakozwe mu gitabo cy’isoko, yatumye imashini rwiyemezamirimo yazanye Akarere katazemera ndetse n’ikigo gishinzwe gutsura ubuziranenge (RSB) cyemeza ko zitujuje ubuziranenge, ariko ngo ntibikuraho ko uwazizanye agomba kwishyurwa.
Rwiyemezamirimo, Sosiyete Global Service Enterprise, yishyuza Akarere ka Ngororero miliyoni 49 z’amafaranga y’u Rwanda ziyongeraho ingwate ye ya miliyoni 24, aho hakaba hatabariwemo indishyi zitandukanye zishobora kuzagenwa n’Urukiko, dore ko ikirego cyamaze gutangwa kandi kikazaburanishwa ku wa Mbere tariki ya 3 Ukwakira 2016.
Ikindi cyatunzwe agatoki nk’ubushishozi buke, ni uko ako karere kakoze umushinga wo kubaka uruganda, kakabanza inyubako zigashyirwamo isima hasi ndetse bakazikinga, aho imirimo yo kuzubaka yarangiye mu 2012, hanyuma kakabona gutumiza imashini katarigeze kabanza kumenya uko zingana, aho zizinjirira n’aho zizashingwa.
Izo mashini ngo zifite ubushobozi bwo gutunganya ibiro 500 mu isaha, bivuze ko mu masaha umunani rwaba rutunganyije toni 4, bikaba byatumye abadepite banakemanga ahazaturuka umusaruro wo gutunganya, dore ko akarere gateganya guhinga imyumbati kuri Hegitari 200 gusa, ariko na zo ngo haracyari imbogamizi yo kubona imbuto.
Umuhanda wari warakorewe inyigo ituzuye
Umuhanda Gatumba – Ndaro – Ntyazo, na wo wagarutsweho cyane n’Abadepite, aho bagaragazaga ko wadindiye kandi ukaba utanakwije ibipimo. Umugenzuzi Mukuru w’Imari ya Leta yari yagaragaje ko wakorewe inyigo ituzuye.
Iyo nyigo yerekanaga ko uwo muhanda ureshya n’ibirometero 22 na metero 6 z’ubugali ziyongeraho na ruhurura. Gusa akarere kemera ko hari aho ibyo bipimo bituzuye.
Uwo muhanda wagombaga kuba wararangiye muri Nzeri 2015, ariko kugeza n’ubu ngo Akarere ka Ngororero ntikarawakira. Ibi ngo bisobanurwa n’uko hagiye hagwa imvura nyinshi ikadindiza imirimo, rimwe na rimwe ikanatera ibiza by’inkangu.
Rwiyemezamirimo yandikiye Akarere ngo akamurikire uwo muhanda, ariko habura abatekinisiye bajya kuwugenzura bitewe n’uko abakozi benshi ba Ngororero barimo bakurikiranwa na Polisi ku byaha bitandukanye birimo n’uwo muhanda.
Akarere ka Ngororero kari mu turere twasubiye inyuma cyane mu mihigo, aho kavuye ku mwanya wa 3 kabonye mu mu mihigo y’umwaka wa 2014/2015 kagera ku mwanya wa 14 mu 2015/2016.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Feb 25, 2016 Bienvenu Ndacyayisenga Abafatanyabikorwa 0
Jenoside yakorewe abatutsi muri Mata 1994 yahitanye ababyeyi n’abavandimwe ba Uwamahoro Liliane ; mu muryango w’abantu umunani, yarokotse ari umwe rukumbi. Nyamara asanga ineza ababyeyi be bari barakoreye abaje babasaba ubufasha ari yo yatumye arokoka.
Uwamahoro Liliane wavutse kuri Gasasira Marcel na Kaneza Concessa mu 1986, avukira mu kagari ka Masoro mu murenge wa Ndera mu Karere ka Gasabo. Avukana n’abana batandatu : abahungu babiri n’abakobwa batatu. Ubwo umuryango wabo wose wari ugizwe n’abantu umunani kandi wose warishwe, ariko yarokowe n’abantu bagiriwe neza n’iwabo bamuhishe. Atangira ubuhamya bwe avuga uko mpunzi zacumbikiwe iwabo.
Yagize ati “Impunzi zaje iwacu, ubwo Papa yabahaye inzu bayibamo kandi batungwaga no mu rugo. Haje kubaho ko impunzi zose ziba mu ngo zijya kuba mu nkambi ; ubwo barabajyanye. Hashize igihe gito jenoside iratangira. Habanje kwicwa papa, hashize iminsi mike nibwo n’abandi bose twavukanaga ndetse na mama bishwe.
Aho badutwaye kutwicira hari iruhande rw’aho izo mpunzi zabaga mu nkambi y’ahitwa Igishaka (ubu ni mu Karere ka Gasabo). Kubera ko babanaga ari imiryango ibiri, umugore umwe yaje kubona abicanyi badushoreranye na mama, ajya guhuruza umugabo umwe muri ba bandi ngo adukize birananirana kuko bari batangiye kudukubita, gusa ndashima Imana ko nta wankojejeho n’urwara kandi abandi barageze aho barabatemagura kugeza bapfuye, ariko njye ntibankoraho kubera umugambi w’Imana yari ifite ku buzima bwanjye kugira ngo nzavuge kugira neza kwayo.
Ibyo birangiye, uwari umaze kwica mama n’abavandimwe banjye yaraje ansanga aho nari mpagaze arambwira ngo : “Wowe ntiwari kumwe n’uriya mugore ?” Ndahakana kubera ubwoba bw’umuhoro yari afite, ndamubwira ngo : “Yantoraguye Nyacyonga mu bisheke”.
Ibyo nabivuze kuko najyaga numva abana b’izo mpunzi bahavuga, nanjye mubwira ko ariho yankuye kandi ko maze iminsi itatu ntarya.
Yarishimye ngo yitoraguriye akana, anjyana muri shitingi yabagamo kuko nta mwana bagiraga, abuza umugore we kumpa ibintu bikonje ngo bitanyica, ahubwo ampa ibisuguti n’icyayi.
Ubwo byari mu masaha ya mu gitondo nka saa moya, ni uko hashize umwanya nta ubwenge numva isaha n’isaha nanjye ndibupfe kuko numvaga induru n`imiborogo y’abicwaga ariko Imana iragumya irandinda.
Hashize umwanya numva umuntu arasuhuje ngo nimumpe umwana uri hano, undi ati : “Ntawe nguha namwitoreye”. Barakomeza baraharira bigeze aho aramubwira ngo : “Nyina umaze kumwica kandi ndamuzi”. Ubwoba bwaranyishe ndavuga nti arantanze baranyishe, bigeze aho uwantoye aramubwira ngo : “Niba umuzi muhamagare asohoke. We ntiyari azi umwana wasigaye uwo ari we, urumva twari benshi ndi umwana wa kane ahera kuwa mbere, uwa kabiri, n’uwa gatatu.
Arakomeza angezeho nditaba ati : “Sohoka muri shitingi”. Ngeze hanze umwe wantoye ati : “Ari njye n’ uyu mugabo urajyana nande ?” Ndamubwira ngo : “Sinkuzi ndijyanira n’uwo nzi”. Wa mugabo wabaga iwacu aba aranjyanye iwe muri shitingi yabo, bambonye bararira kubera ko ibyakorewe mama n’abavandimwe banjye bari babibonye.
Bigeze nko mu ma saa cyenda aho twari turi inkotanyi ziba ziraharashe dutangira guhunga, twari ahantu bitaga I Gishaka. Twatangiye guhunga tuva aho twari turi dusimbuka imirambo tugenda ahantu henshi ntabasha kurondora, gusa haje kugera biba ngombwa ko dusubira mu bice by`iwacu mpageze nsanga inzu y`iwacu bari gusahura barangije barayisenya babwira wa mugabo wantwaye ngo bari bazi ko twashize none ako karokotse gute ? Baramunyaka ngo banyice ariko wa mubyeyi arababwira ngo : “Kubera ineza se w’uyu mwana yangiriye muzamwice ntakiriho !”
Mukanya turabakomereza igice cya kabiri(2) cy’ubuhamya bw’Uwamahoro Liliane twizera ko bukomeje gufasha no gukomeza imitima ya benshi.
Nd.Bienvenu/Isange/ Email;bienvenu1512@gmail.com Tel;0785247778,0725040607
happy wheels
Oct 25, 2016 0Share this on WhatsAppAkumiro k’umukobwa wihaye Imana imbere y’uguceceka kw’ibinyamakuru b’yIburengerazuba bw’isi. Info chretienne. “ Ni akarengane” uyu ni Annie Demerdjian ubivuga,...
Oct 23, 2016 0
Oct 18, 2016 1
Oct 11, 2016 8


text:
Yatunguwe no guteretwa n’umupfubuzi urutwa n’umwana we w’umuhererezi
Mukamugema (izina ryahinduwe) w’imyaka 54 utuye ku Mumena mu Murenge wa Nyamirambo, avuga ko yatangajwe n’uburyo yatereswe n’umuhungu wiyita umupfubuzi uri mu kigero nk’icy’umwana we w’umuhererezi.
Mu kiganiro yagiranye na IGIHE yavuze ko yatunguwe cyane no kuteretwa n’umusore ufite imyaka 22 yari ahaye lift (Kumutwara mu modoka) ubwo imvura yagwaga ku mugoroba wo ku wa Mbere ku itariki ya 3 Ukwakira 2016.
Uyu mubyeyi avuga ko yababajwe n’uburyo akimara guha uwo musore lift yo kumugeza ahitwa kuri 40 i Nyamirambo, yagiye amutereta inzira yose, amubwira ko yamukunze kugera n’aho amusabye nomero ya telefone ngo ajye amuhamagara baganire.
Avuga ko uyu musore akimara kumubwira ibyo byose yatunguwe, kuko kuri we ngo yumvaga nta muntu wapfa kumutinyuka bitewe n’ikigero cy’imyaka amaze kugeramo.
Yagize ati “ Ugira ngo se uwo wanteretaga byibuze ni n’umusore ugaragara ko ahubwo yambwiye imyaka ye nkumva arutwa n’umuhererezi wanjye w’imyaka 24, uretse ko nabimubwiye ntabyumve.”
Akomeza avuga ko yatunguwe n’uburyo uwo musore yamubwiye ko ari umupfubuzi ndetse ko mu buzima bwe yikundira abagore bakuru kuko ngo ari bo baba bazi icyo gukora.
Yagize ati “ Sinkubeshye byarantunguye kuko n’ubusanzwe numvagaga ko abapfubuzi batabaho, nkabifata nk’amagambo y’abantu,uretse ko nahise mubuza gukomeza kumbwira ayo magambo cyane ko ntanameze nka ba bagore bataye umuco.”
Yasoje avuga ko nyuma yo guteretwa n’uwo musore arusha imyaka 30 yahise abona ko imperuka yegereje ahita arahira kuzongera gutwara umusore atazi.
Ubupfubuzi bwatangiye kuvugwa mu Rwanda cyane cyane mu Mujyi wa Kigali mu myaka ya 2010 akenshi bigakorwa n’abasore baba bafite inyota y’amafaranga, bagakorana imibonano mpuzabitsina n’abagore bubatse ariko batanyurwa n’abagabo.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Akenshi iyo ubajije umuntu niba ari umukristo cyangwa se niba akijijwe ikintu cya mbere abanza kukubwira ni ukukurangira aho asengera. Uyu ashobora kuba akora uko ashoboye ngo yubahirize ibyo asabwa n’idini cyangwa se itorero rye kandi rwose ni byiza. Kugira aho ubarizwa ni byiza kuko bigufasha gukorera Imana neza ariko si byiza ko idini ubarizwamo rikugiramo imbaraga kurusha Kristo wagupfiriye.
Iyo umuntu avuze ko ari umukristo ni ukuvuga umuntu wemera Kristo kuko aba amwitirirwa. Ikindi agomba kuba agendera mu murongo Imana ishakako abamo cyangwa se uharanira gusa na Yesu.
Umuntu witwa umukristo agomba kuba yemera ko Yesu yavutse, agapfa hanyuma akazuka. Ibi byose bikaba byarabaye kugira ngo umwizera wese abone agakiza. Ubukristo ni ikintu gikomeye kirenze cyane kugira aho umuntu abarizwa no gukurikiza amahame y’idini runaka.
Kugira idini umuntu abarizwamo ni kimwe ariko kandi no kuba umukristo ni ikindi. Ushobora kuba mu idini runaka ifite ibintu yemera n’ibindi byinshi itemera ariko ibi byonyine ntibyakugira uwo Imana ishaka ko uba we.
Ikintu kitugira abana b’Imana cyangwa gituma twegera Imana ni umurimo ukomeye Yesu yakoze wo kudupfira akaduhuza nayo hanyuma n’uburyo Umwuka Wera agenda adukomeza kugira ngo tube abakristo beza bihatira gushaka ibyo Imana ibashakaho.
Ubukristo bwemera ko Bibiliya ari ibyahumetswe n’Imana, ikindi bukemera Imana imwe yigaragaza mu butatu butagatifu (Imana, Umwana n’Umwuka Wera). Abakristo bemera ko umuntu yaremwe n’Imana kandi akaremwa mu ishusho yayo ariko nyuma icyaha kikaza kumutandukanya na yo.
(kuko bose bakoze ibyaha, ntibashyikira ubwiza bw’Imana.) Abaroma 3:23, Kuko bimeze bityo, nk’uko ibyaha byazanywe mu isi n’umuntu umwe, urupfu rukazanwa n’ibyaha, ni ko urupfu rugera ku bantu bose kuko bose bakoze ibyaha. Abaroma 5:12).
Mu by’ukuri abakristo bemera ko igitambo Kristo yatanze gihagije ngo babarirwe ibyaha byose kandi ni cyo cyongeye kuvugurura ubusabane bwari bwarakuweho n’icyaha. Ariko Yesu aje ahinduka umuhuza asibura ya nzira ihuza Imana n’abantu.
Nubwo amadini n’amatorero bifite ibyo bisaba abayoboke gukora ariko igikomeye ni ukuzirikana igitambo cya Kristo, ukizera umurimo yakoze ukumva ko byaguhesha kuba umwana w’Imana. Ikiguzi cy’ibyaha byacu Yesu yarakishyuye, ntitugisabwa gutamba ibindi bitambo keretse kwizera gusa.
Ikindi ni ukugendera muri uko kwizera kandi twubaha Imana uko bwije nuko bucyeye kugira ngo twerekane koko ko twaviriwe n’umucyo w’ijambo ry’Imana. Ibi bizatuma turushaho gushinga imizi muri Yesu Kristo kurusha kuyishinga mu idini nibyo bizatugeza mu bwami bw’ijuru.


text:
Acuchilladuzo
'Acuchilladuzo' se parece a 'acuchilladizo', ¿Con acuchilladuzo querías decir acuchilladizo?
Acuchilladuzo tiene 13 letras
Definición de acuchilladizo aquí
Resultados de búsqueda:
Resultados de imágenes:
Youtube: acuchilladuzo
Nube de palabras :
- acuchilladizo zcuchilladizo scuchilladizo wcuchilladizo qcuchilladizo axuchilladizo avuchilladizo afuchilladizo aduchilladizo acychilladizo achchilladizo acjchilladizo acichilladizo ac8chilladizo ac7chilladizo acuxhilladizo acuvhilladizo acufhilladizo acudhilladizo acucgilladizo acucbilladizo acucnilladizo acucjilladizo acucuilladizo acucyilladizo acuchulladizo acuchjlladizo acuchklladizo acucholladizo acuch9lladizo acuch8lladizo acuchikladizo acuchipladizo acuchioladizo acuchilkadizo acuchilpadizo acuchiloadizo acuchillzdizo acuchillsdizo acuchillwdizo acuchillqdizo acuchillasizo acuchillaxizo acuchillacizo acuchillafizo acuchillarizo acuchillaeizo acuchilladuzo acuchilladjzo acuchilladkzo acuchilladozo acuchillad9zo acuchillad8zo acuchilladixo acuchilladiso acuchilladiao acuchilladizi acuchilladizk acuchilladizl acuchilladizp acuchilladiz0 acuchilladiz9


text:
Abahinzi bo mu Murenge wa Muganza bavuga ko batinyaga gutera ibiti mu mirima bahingamo bakeka ko byabangamira imyaka ntikure neza, ariko bamaze gusobanukirwa ngo batangiye kubitera ku mirima kandi koko ngo basanga bitangiza imyaka nk’uko babyibwiraga.
Niyibizi Francois, wo mu Kagari ka Muganza, avuga ko batangiye gushishikarizwa gutera ibiti bivangwa n’imyaka ubwo bakorerwaga amaterasi y’indinganire mu masambu yabo.
Uyu muturage akomeza avuga ko nyuma yo kubitera basanze ntacyo byangiza ku myaka ihinze mu murima, bikarinda isuri kandi bikagaburirwa amatungo.
Ati ”Ibi biti ntacyo bitwara umurima ahubwo birwanya isuri. Bidufitiye rero n’akandi kamaro nko kubibaza mu gihe bikuze, amashami yabyo tukayashingiriza imyaka. Hari n’ ibyo tugaburira amatungo. Muri rusange ibi biti ni byiza cyane kandi ntibyona imyaka.”
Ku rundi ruhande ariko, aba baturage barataka ubuke bw’ibi biti kuko ibyo bafite babitererwaga mu gihe bakorerwaga amaterasi y’indinganire, bakavuga ko hari aho batabashije gutera icyo gihe.
Bavuga ko nta hantu bazi bazakura ibindi biti kugira ngo igihe imvura izaba yaguye bazabitere mu mirima yasigaye.
Umukozi ushinzwe Ubuhinzi mu Murenge wa Muganza, Ntakirutimana Theogene, avuga ko iki kibazo ubuyobozi bwagitekerejeho, akizeza abaturage ko mu gihe imvura izaba iguye bazahunika ingemwe nyishi zabyo, ku buryo umuturage wese uzazikenera azazibona.
Ati ”Muri uyu mwaka, dufite gahunda yo gutubura ingemwe zigera ku bihumbi 60, ariko tukazibanda cyane ku biti bivangwa n’imyaka. Tuzabitera ku mikingo y’amaterasi kugira ngo bifashe amaterasi kongera umusaruro.”
Uretse kuba ibi biti birwanya isuri ndetse bikagira n’akamaro k’ibiti bisanzwe, bimwe muri byo ngo binifitemo ubushobozi bwo gufata intungagihingwa ya Azote bikayigeza ku gihingwa kiri hafi yabyo.
Ubuyobozi kandi buvuga ko nubwo hari abaturage bamaze gutinyuka guhinga bene ibi biti, ngo hakiri n’abatarabyumva neza, ku buryo hakomeje ubukangurambaga kugira ngo na bo batangire kubihinga.


text:
1 Timoteyo 6:18-19 kandi bakore ibyiza babe abatunzi ku mirimo myiza, babe abanyabuntu bakunda gutanga, bibikire ubutunzi buzaba urufatiro rwiza mu gihe kizaza, kugira ngo babone uko basingira ubugingo nyakuri.
Muri iki gihe isi irarushaho gutera imbere ku buryo bwihuse cyane,ni nayo mpamvu usanga abantu bamwe batagisinzira kubera gushaka ubutunzi ndetse n’icyubahiro.
Ushobora guhamagara umuntu kuri terefoni ati”wongere uze kumpamagara mu kanya” ibi bikunda kubaho cyane cyane igihe yumva ko mutagiye kuvugana ibijyanye n’amafaranga,imishinga cyangwa ibindi afitemo inyungu.
Icyibabaje rero ni kimwe;nuko ubwo butunzi atari ubw’igihe kirekire ariko hari uburyo bibiliya itugaragariza uko twabika ubutunzi bwacu mu ijuru kandi tukazongera kubugira ubwo tuzaba tugeze mu bwami bw’ijuru.
Nta cyiza nko kuba umukene mu bibi ukibera umukire mu mirimo myiza!, uba watangiye kwibikira ubutunzi buzaba urufatiro rwiza mu gihe kizaza kandi uba watangiye kwitegura gusingira ubugingo nyakuri.
Ese waba uziko Imana yaguteguriye uko wabika ubutunzi bwawe by’iteka ryose?. Nubwo abantu bamwe batabyitaho ariko Imana yateguriye umuntu wese konti ashobora kwibikirizaho ubutunzi bwe bwose kandi nta ngese n’inyenzi bibasha kugera mu bubiko bwayo.
Ukwiye kumenya ko ubutunzi bw’umukire bumubera umudugudu ukomeye naho ibitsemba abatindi akaba ari ubukene bwabo ikindi kandi Umurimo w’umukiranutsi werekeye ku bugingo mu gihe inyungu z’umunyabyaha zerekeye ku byaha.ibyo wabisanga mu Imigani 10:15-16.
Ukwiye gukoresha amafaranga utunze cyangwa ubundi butunzi ubwari bwose mu guharanira ko yaba imwe mu nzira zigufasha gukura mu buryo bw’umwuka,mu bwenge ndetse no byiyumvo byawe mu bijyanye n’ubuzima bw’iteka. Nubasha gutegeka ubutunzi bwawe nti bube ari bwo bugutegeka kandi ukemerera Imana ikabugiramo umwanya wuzuye,uzaba watangiye kwitegurira umwanya mu bugingo buhoraho.
Dukomeje uburyo ukwiye kwifashisha wizigamira mu bugingo buhoraho,tubona ko Imana ikeneye ubufatanye bwawe n’abandi,ukeneye kuba wafasha abandi nkuko nabo bagufasha ariko ntugomba kubikora kuko utegereje ko bazakwishyura ahubwo ubikora umugambi wawe ari ukwizigamira mu bugingo buhoraho. Abaroma 12:13 mugabanye abera uko bakennye, mushishikarire gucumbikira abashyitsi.Ese kuki Imana ishaka ko wasangira n’abandi ubutunzi bwawe kandi ari wowe wabuvunikiye?
Hari impamvu eshatu zituma Imana ishaka ko dusangira n’abandi k’ubutunzi bwacu,iya mbere,kugirango werekane ko uri mu muryango wayo kandi ko ufite urukundo,icya kabiri nukugirango ugire ubumwe n’abandi,icya gatatu kingenzi ni ukugirango ube umuhamya wuzuye kubatizera nyakuri.
Hari umuntu utanga akwiragiza, Nyamara akarushaho kunguka. Kandi hari uwimana birenza urugero, ariko we bikamutera ubukene gusa,bibiliya kandi ivuga ko umunyabuntu azabyibuha, Kandi uvomera abandi na we azavomerwa.Imigani 11:24-25,ikomeza igira iti”Uwimana amasaka azavumwa na rubanda, Ariko umugisha uzaba ku uyabagurira kandi Ugira umwete wo gushaka ibyiza aba yishakiye gukundwa, Ariko ushaka kugirira abandi inabi, izamugaruka”. Imigani 11:26-27.
Nta kindi Imana iba ishaka iyo igusaba gutanga no gufasha ahubwo iba igirango nawe umere nkayo kuko nayo iguha buri munsi.
Nubwo hari benshi bitwaza kuvuga ubutumwa nyamara bashaka kwigwiza ho ubutunzi,ariko bibiliya idusaba ko twakoresha ubutunzi yaduhaye kugirango turusheho guhindurira benshi kuba abizera umwami Yesu, “Kandi ndababwira nti ‘Ubutunzi bubi mubushakisha incuti, kugira ngo nibushira bazabakire mu buturo bw’iteka”.Luka 16-9
Ibi ntakindi bishatse kuvuga atari ukugusaba ko warekurira ibyo utunze mu kuvuga ubutumwa ugamije guhindura benshi kuba abizera,birumvikana ko utagura inshuti yawe ngo ikunde ikizwe ariko kandi na none ubwo butunzi bwawe bwakwifashishwa mu kubageraho bakumva ubutumwa,nta gushidikanya ubu nabwo ni uburyo bwiza bwo kwiteganyiriza mu bugingo bw’iteka ubwo abo wagize uruhare mu kubahindura bakizera Yesu Kristo bazaba baza kugusanganira!.
Mu by’ukuri ntakintu wabona waha Imana kuko byose bisanzwe ari ibyayo ariko kandi ukwiye kubahisha Uwiteka ubutunzi bwawe, N’umuganura w’ibyo wunguka byose. Imigani 3:9
Bibiriya ivuga ko aho ubutunzi bwawe buri ari ho n’umutima wawe uzaba[Matayo 6:21 ].Niba ubutunzi bwawe buri ku Mana ni naho umutima wawe uzaba kandi uzabubona by’iteka ryose. Icyiza rero nuko warushaho kubitsa ku Mana kugirango mu gihe Imana yagennye uzishimire ko wabikije ubutunzi bwawe aho inyenzi n’ingese zitabasha kugera.


text:
Igisubizo cya Musenyeri Smaragde ku bakwinjiza ingengabitekerezo ya Jenoside mu Kiliziya
Umushumba wa Diyosezi Gatolika ya Kabgayi, Musenyeri Smaragde Mbonyintege, asanga aho u Rwanda rugeze nta Munyarwanda wakwifuza gukora Jenoside kereka umurwayi cyangwa utagira ubwenge.
Ibipimo by’Ubumwe n’Ubwiyunge mu Rwanda bigaragaza ko Abanyarwanda bumva kandi bibonamo ko biyunze bangana na 92.5% bavuye kuri 82.3% mu mwaka wa 2010.
Icyakora kinagaragaza ko 28.9% basanga hakongera gukorwa Jenoside hatagize igikorwa ngo habungabungwe ibyagezweho mu bumwe n’ubwiyunge, abangana na 27.9% bakibona mu ndorerwamo y’amoko naho 25.8% bakabona hakiri ingengabitekerezo ya Jenoside.
Mu gikorwa cyo kumurikira abanyamadini ibyavuye mu bushakashatsi ku bumwe n’ubwiyunge, Musenyeri Mbonyintege yavuze ko imibare y’ubushakashatsi itanga icyizere mu mibereho no mu mibanire y’Abanyarwanda.
Asanga nta muntu ukiriho wifuza gukora Jenoside, kuko uwabyifuza yaba ari umurwayi nta bwenge afite.
Yagize ati“Abantu bakireba kuriya mu Rwanda mu ivangurakoko,irondakoko, ingengabitekerezo ya Jenoside... uretse ko numva nta muntu ukiriho ukifuza kuba yakora Jenoside kuko yaba ari umurwayi cyangwa yaba nta bwenge butekereza afite.”
Musenyeri Mbonyintege avuga ko abagifite ingengabitekerezo ya Jenoside cyangwa abacyibona mu ndorerwamo y’amoko, ari akoba k’amateka kagenda kabizirikaho kandi kazashira kuko amadini n’igihugu muri rusange bagafitiye umuti wo kukavura.
Akarere ka Musanze kaza ku isonga mu kugira abantu bakibona mu ndorerwamo z’amoko n’abagifite ingengabitekerezo ya Jenoside, gakurikirwa na Rubavu, Gasabo, Nyarugenge, Ruhango, Nyanza na Nyagatare.
Ntawajyana ingengabitekerezo mu Kiliziya
Musenyeri Mbonyintege yemeza ko nta muntu ushobora kwinjiza ingengabitekerezo ya Jenoside mu Kiliziya cyangwa mu itorero, ko abayifite bayikorera hanze.
Yagize ati“Ingengabitekerezo ntabwo umuntu ashobora kuyikuzanira mu itorero ayikorera hanze kuko itorero ubwaryo rihangana n’ingengabitekerezo ya Jenoside. Kuvuga kwica, niba hari icyaha kiruta ibindi kibaho ni icyo ngicyo, nta muntu waza mu Kiliziya ayitwaje cyangwa ashaka kuyikoresha. Iyo bibaye,aba ari umuntu witaje abandi akabikorera hanze, agakinira hanze y’ikibuga.”
Guverinoma y’u Rwanda yiyemeje ko mu 2017, Abanyarwanda bangana na 95% bazaba bumva cyangwa bibonamo ubumwe n’ubwiyunge. Komisiyo y’Ubumwe n’Ubwiyunge yemeza ko bizagerwaho bikanarenga ariko icy’ingenzi ari ugukomeza gusigasira ibimaze kugerwaho kugirango hatagira icyongera gucamo Abanyarwanda ibice.
Gukomeza kwimakaza gahunda ya Ndi Umunyarwanda no gukomeza kwigisha Abanyarwanda kurandura ingengabitekerezo ya Jenoside bigishijwe igihe kirekire, byitezweho gutanga umusanzu ukomeye mu kubunga no kubabanisha amahoro.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]